url: =Penglam, pen sak lamte in "Sura" na ci uh a, tangthu minthang khat a na hi vang lak hi. Hmar gam lam pan khang lianin a lutang kiphumna zong om lai ci-in ki gen hi. Hmargam mah, Phulpi (Phurpui) kici khua gei-ah a suangphuh om kici hi.\nPenglam pen milun\nBy\tIvan Zomi\t 07 Feb 2021\nPenglam pen milun lua khat a hihmanin a tangthu Zosuante’ lakah a minthang khat ahi hi. Ahaina vanglakah lah hai mahmah; apilna vanglakah lah pil mahmahin kuama phak zawh hilo hi. Tua mah zong a minthangpih khat a na hi zel hi. Azi neih tung lai tangthu khawng ih zak ciangin nuihzak huai mahmah hi. A hi zongin hih sungah mi taangpi theih sau lo khat gelh dih ni:.\n1. SAHANG TUAHNA THU: Nikhat Penglam lokuan dingin gamlak a apaina-ah sahang lianpi khat lampi-ah a tuak hi. Tua sahan lampi khakin na ding bembam a, sahang in Penglam pet nuamin ngit damdam hi. Pet nuam lua kisa a nget damdam leh Penglam in lau deklo-in a et gemgam kawmin "Kua uital vaklah na hia" cih sanin a paang a bet sak sawm leh sahang in Penglam laudek suailo a om amuh tak ciangin lau-in lampi pan gam sungah zuanin a tai hiau hi.\nPenglam inn hong tung limin a sahang tuah thu a zi’ kiangah a agen pah leh a zi in, "Maizen mah mah sahang in hon neek loh na kampha ve le. Kua uital sa na hi hiam sahang lauhuai pen tuak kha na hi. Tuban siah a gial peuh nalau ding ahi hi" cihsan hi.\nNikhat Penglam lokuan hong tun phetin a innkaa taangzom vua a zi’ nik gial bembam ki pho hong mu a "E! Hi lai-ah gialpha lua hilo maw. A gial peuh na kihtak ding hi ka zi in hong ci ahih teh" ci-in ngaihsun a, lau lua kisa-in mauciang tawn khat la-in a dawt gawp hi. A zi in "Tua ka nik sawpsiang bang nuam mawh a tua ci dawt keek gawp na hia" ci a atai leh aman "A gial peuhpeuh lau ding ci hilo na maw" cihsan hi.\n2. TAWVANG OPERATION THU: Khatvei Penglam a khualzin na lamah Tawbing khua khat va tung kha hi. Penglam in tua khua mite a taw uh bing vek cih a theih ciang- in tawvang hoih hilh cianna va neihpih dep hi leh kilawm hi.\nTua ciangin khua mite in zong tawvang hong deih uh a, Penglam in Tawvang zong taw vang bawl dingin hong kithawi hi. A masa-in khua sung a siktuul lian penpen hong la un ci phot zawzenin, tua siktul mei-ah khulin a san sak hi.Tua a siktul sa tawh mipite’ taw hong ban vuh sak tazen hi.\nA vuh khit sate nasa kisa pau zong pau zolo-in a kize ngeingei bek uh a, Penglam in, "Tawvang ding kisa-in ki ze ta ngei ngei uh" cihsan zaw lai hi.\n3. TUILI SUNG TUAHNA THU: Khatvei mah a khualzinna lamah tuipi gei a khua khat va tungkha-in tua khuate tui sung lut kidem dingin a va too hi. Penglam hong muh ciangun tua khuate tuisiam ngen ahih uh tawh kidem dingin khua sung ngalhat teng hong kithawi uhi.\nPenglam in taubel khat ciat hong keng un ci a, tua taubel pen a kawng vuah a gaksak ciat hi. Aman zong taubel khat ama kawngah gaak a, ama a bel a taw vut vang se hi. Tui sung lut dingin hong tuah uh ciangin khua mipite a tumsuk pah vengveng uh a, hong kawdawk nawnlo-in a tummang vek uhi. Penglam a bel a beltaw ki vutvang ahih manin amah guak hong kilam khia hi. Gualzo kisa khawlam manawhin hong ciah ciangin nupi hon hong tuak hi.\nNupite in, "Ka pasalte uh koimun hong tung ta ding uh hiam?" ci a a dot uleh Penglam in, "Uihthiling mual khawng hong tungta uh in teh," cih san phiuphiau hi. Tua a cihna bel tuitaw lamah uih lutlut ta in teh a cih nopna ahi hi.\n4. MEIMATUM KHEI THU: Khatvei leuleu a zi in, "Penglam aw inn na ngak inla i nau na don in, kei lo va kuan ning," ci-in lo akuan san hi. Sun lam hong ciangin nausen gilkialin hong kap a, a khemdan ding a thei kei hi; a lu khawng hong zawtzawt leh alusiip hong zawt kha-in "E Maizen ka nau gilkial ka sak leh meima tum nai tawm nei a phulit-lit ave le," ci- in tua a lusiip phimin a kheisak tazen hi. Thuk khei sim ahi diam akhuak bang hong lawtin ki khei hak khalua a ve leh anai na tam lua man," ci sim zezen hi.\nA nau si-in hong dai vingveng a,aman a nai ka salkhiak sak leh dam a ihmut lim mahmah ta a ve maw, ci zaw lai hi. A zi hong tun ciangin inau bang ci ahia cing si e," ci a a dot leh Penglam in "Meima tum vei a ka na saal sak leh ihmu pah hithiat hi. Ci-in a zi in sawt ihmu sa a ava et leh ci na vot dik-dek ta a, Penglam kiangah hih i nau a si a ve leh, a bil khoih mah in avot dikdek hilo maw a ci hi..\nTua ciangin hong vui ta uhi. Khatvei khawsiatni khatin PuPeng gamlakah hong kuan khia-in khua vot mahmah a, vot salua-in a bil a khoih leh a votin na vot dikdek hi. Tuai ciangin "E hei hei, a hing hing ka kisak leh asi khat ka na ki hi mai mah a leh," ci-in amah leh amah kivui dingin hanmual lam zuanin kintakin pai hi.\nHanmualah haan awng khat va mu zenzen a,tua han sungah lutin va lum leplap hi. Tua laitakin piteek khat a tate’ han veh dingin va pai zenzen a "Bawite aw bang na na ci ci uh hiam ?" A va cih leh aman "A damdam lah om ung ei, ,a sisi lah om ung ei" ci-in a na dawn leh tua piteek nu lau lua kisa veih teh liangin tai hi.\nPenglam tangthu gen ding tampi omlai hi; a theite’n hehpihna tawh i simkhop ding in hong khak un!\nTangthu Penglam Zomi 71 Views\nConnect With The Best Plumbers In Atlanta You Can Trust Round The Clock!


timestamp: atn

url: =Sung Hi Lee Nude. Sung Hi Lee Topless | Dog Training | Forum « How To Choose Your Dog\nSung Hi Lee Nude. Sung Hi Lee Topless | Dog Training | Forum\nHome Forum Dog Training Sung Hi Lee Nude. Sung Hi Lee Topless\nSung Hi Lee Nude. Sung Hi Lee Topless\nSung Hi Lee nude,Sung Hi Lee nude,Sung Hi Lee hot pictures\nSung Hi Lee nude.nude Sung Hi Lee.Sung Hi Lee nude.Sung Hi Lee naked.Sung Hi Lee bikini.Sung Hi Lee hot photos.Sung Hi Lee fakes.Sung Hi Lee boobs.Sung Hi Lee topless.\nSung Hi Lee tits.Sung Hi Lee bikini.


url: =Pasian In Gimnate Ba’ Hang Phal Hiam? Gimnate a Tawntungin a Maimang Ding Hiam?\nIN SIM Abaknon Abbey Abui Achi Adhola Afrikaans Ahanta Ajie Albania Albania Khutlimlah Pau Altai Alur American Khutlimlah Pau Amharic Amis Amuzgo (Guerrero) Angola Khutlimlah Pau Arabic Arabic (Morocco) Arabic (Special) Arabic (Tunisia) Argentina Khutlimlah Pau Arhuaco Armenia Armenia (Nitum) Assam Ateso Attie Aukan Australia Khutlimlah Pau Austria Khutlimlah Pau Awajun Awing Aymara Azerbaijani Azerbaijani (Cyrillic) Bafia Balinese Bambara Banjar Baoule Bashkir Basque Bassa (Cameroom) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Belorussi Bengali Bete Betsimisaraka (Khanglam) Betsimisaraka (Saklam) Biak Bicol Bidayuh (Bukar) Bislama Bissau Guinea’ Creole Blackfoot Bolivia Khutlimlah Pau Bomu Bosina Boulou Bribri Budza Bulgaria Bushi Bushoong Cakchiquel Cambodia Catalan Cebuano Central Alaskan Yupik Changana (Zimbabwe) Chavacano Chichewa Chiga Chile Khutlimlah Pau Chin (Falam) Chin (Hakha) Chin (Mara) Chin (Matu) Chin (Tedim) Chin (Zotung) Chin (kuki) Chinantec (Ojitlan) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chontal (Oaxaca) Chontal (Tabasco) Chopi Chuabo Chuj Chuvash Cibemba Cinamwanga Cinyanja Colombia Khutlimlah Pau Comoros (Ngazidja) Congolese Sign Language Cora Costa Rica Khutlimlah Pau Cree Plains (Roma) Cree-Swampy’Nitum (Roma) Crimea’Tatar (Cyrillic) Croatia Croatia Khutlimlah Pau Czech Czech Khutlimlah Pau Dadaare Damara Dangme Danmark Danmark Khutlimlah Pau Dari Dayak Ngaju Dayak Tomun Dayal Ahe Digior Douala Drehu Dusun Dutch Dutch Khutlimlah Pau Ecuador Khutlimlah Pau Emberá (Chamí) Emberá (Catío) Esan Estonia Estonia Khutlimlah Pau Eton Ewe Ewondo Fang Faroese Fataluku Fate Fe'fe' Fiji Filipino Khutlimlah Pau Finland Finland Khutlimlah Pau Fon Frafra Frisia Fulfulde (Cameroon) Futuna (Nisuah) Ga Galicia Garifuna Georgia German German Khutlimlah Pau Ghana Khutlimlah Pau Ghomálá’ Gitonga Gokana Gouro Greenland Grik Grik Khutlimlah Pau Guadeloupean Creole Guarani Guarani (Bolivia) Guatemala Khutlimlah Pau Guere Guerze Guianese Creole Gujarati Gun Guna Haiti Creole Hakka (Taiwan) Hawu Haya Hebru Herero Hiligaynon Hindi Hiri Motu Hmong (White) Honduras Khutlimlah Pau Hong Kong Khutlimlah Pau Hopi Huagary Khutlimlah Pau Huastec (San Luis Potosi) Huave Huichol Hungary Hunsrik Iban Ibanag Ibinda Iceland Igbo Iliko India Khutlimlah Pau Indonesia Indonisia Khutlimlah Pau Irish Isoko Italy Italy Khutlimlah Pau Itawit Iu Mien Ixil Jamaican Sign Language Japan Japan Khutlimlah Pau Java Javanese (Eastern) Jiwaka Jula Kabardin-Cherkess Kabiye Kabuverdianu Kabyle Kachin Kadazan Kalanga (Botswana) Kalanga (Zimbabwe) Kambera Kannada Karakalpak Karen (S'gaw) Kazakh Kei Kekchi Khana Khasi Kikamba Kikaonde Kikongo Kikongo ya Leta Kikuju Kiluba Kimbundu Kinanade Kinyarwanda Kipende Kirghiz Kiribati Kirundi Kisi Kisonge Kongo Konkani (Devanagari) Konkani (Roma) Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kurdish Sornai Kwangali Kwanyama Kyangonde Ladin (Gardenese) Lahu Lakota Lamba Lambya Lao Latgalian Latvia Lenje Lhukonzo Limbum Lingala Lithuania Khutlimlah Pau Litthuania Loma Lomongo Lomwe Lovari Low German Luganda Lugbara Lunda Luo Luvale Luxembourg Macedonia Macua Macushi Madura Mahorian (Roma) Maithili Makaa Makasae Malagasy Malay Malayalam MalaysiaKhutlimlah Pau Maltese Mam Mambae (Ermera) Mambwe-Lungu Mandjak Mang Mangareva Mangolia Khutlimlah Pau Maninkakan (Nisuahlam) Manipur Mano Maori Mapudungun Marathi Marqueasan (Nuku Hiva) Marqueasan(Hiva Oa) Mauritia Creole Maya Maya (Mopan) Mayangna Mayo Mazahua Mazatec (Huautla) Mbala Mbo Mbukushu Mbunda Medumba Melpa Mende Mentawai Meta' Mexico Khutlimlah Pau Mingrelian Miskito Mixe Mixtec (Costa) Mixtec (Guerrero) Mixtec (Huajuapan) Mixtec (Tilantongo) Mixtec (Tlaxiaco) Mizo Mnong (Central) Mohawk Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Puebla’Salam) Nahuatl (Veracruz) Nama Navajo Ndau Ndebele Nengone Nepali New Zealand Khutlimlah Pau Newari Ngabere Ngangela Ngbaka Ngbandi (Saklam) Ngiemboon Ngombale Nias Nicaragua Khutlimlah Pau Nicobarese Nigerian Pidgin Niuean Nivaclé Norway Nyungwe Odawa Odia Ojibwe Saklam (Roma) Okpe Oromo Ossetian Otomi (Mexico’gamke Otomi (Mezquital Zaang Guam) Paez Pamona Panama Khutlimlah Pau Pangasinan Papiamento (Aruba) Papiamento (Curacao) Paraguay Khutlimlah Pau Pehuenche Pemon Pennsylvania German Persia Peru Khutlimlah Pau Piancit Piancit Khutlimlah Pau Piaroa Pidgin (Cameroon) Pidgin (West Africa) Pilaga Poland Poland Khutlimlah Pau Pomerania Ponapean Popti' Portugal Portugal Khutlimlah Pau Pular Punjabi Punjabi (Shahmukhi) Q'anjob'al Quebec Khutlimlah Pau Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huanuco) Quechua (Huaylla Wanca) Quiche Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Reunion Creole Romania Romania Khutlimlah Pau Romany (Albania) Romany (Argentina) Romany (Bulgaria) Romany (Eastern Slovalia) Romany (Germany) Romany (Greece Khanglam) Romany (Greece) Romany (Macedonia) Romany (Macedonia) Cyrillic Romany (Romania) Rotuma Roviana Rumanyo Rungus Runyankore Russia Russia Khutlimlah Pau Saami (North) Samoa Sangir Sango Santhali (Roman) Saramacca Sarnami ScottGaelic Sena Senoufo (Cebaara) Sepedi Sepulana Serbia Serbia (Roma) Serer Sesotho (Lesotho) Sesotho (South Africa) Setswana Seychelles Creole Shipibo-Conibo Shona Shuar Shughni Sidama Silozi Sinhala Slovak Khutlimlah Pau Slovakia Slovenia Soli Solomon Islands Pidgin Somali Songomeno Spain SpainKhutlimlah Pau Sranantongo Sunda Susu Swahili Swahili (Congo) Swati Sweden Sweden Khutlimlah Pau Swiss German Khutlimlah Pau Sxen (Canton) Sxen (Min Nan Taiwan) Sxen (Taang ngeina) Sxen (telol) Sxen khutlimlah Pau Sylheti (Bengali) Tagalog Tahiti Tajiki Talian Tamail Tandroy Tangkhul Tankarana Tarahumara Tarascan Tatar Tausug Teke (Congo Kinshasa) Telugu Tetun Belu Tetun Dili Thai Ticuna Tigrinya Tii Tlapanec Toabaite Toaripi Toba Tojolabal Tok Pisin Tokelau Tongan Toraja Torres Strait Creole Totonac Toupouri Tshiluba Tshwa Tsonga Turkey Turkmen Tuvalu Twi Tyrewuju Tzeltal Tzotzil Tzutujil Uab Meto Uighur (Cyrillic) Ukrain Umbundu Urdu Urhobo Uruguay Khutlimlah Pau Uzbek Valenia Venda Venezuela Khutlimlah Pau Vezo Vietnam Voru Wa Wallisan Warao Waray-Waray Wayuunaiki Wejewa Welsh Wichi Wolaita Wolof Xaracuu Xavante Xhosa Yacouba Yansi Yaqui Yemba Yoruba Yukpa Zande Zapotec (Guevea) Zapotec (Isthmus) Zapotec (Ixtlan) Zapotec (Lanchiguiri) Zapotec (Quiatoni) Zapotec (Quiavicuzas) Zapotec (Villa Alta) Zapotec (del Valle) Zdebele (Zimbabwe) Zdonga Znema Zulu\nGimnate A Maimang Ding Hiam?\nMaimang lo ding\nMaimang thei kha ding\n“Pasian in . . . amaute’ mit panin khitui khempeuh nulsak ding hi. Thu luisate maimang khinta ahih manin sihna, dahna, le na sa-a kahna cihte om nawn lo ding hi.”—Maangmuhna 21:3, 4.\nI buainate Pasian piansak hi lo cih muanna.—James 1:13.\nGimna i thuak ciang, Pasian in hongtheihpih hi cih i theihna pan a kingah hehnepna.—Zekhariah 2:8.\nGimna khempeuh maimang ding cih lametna.—Late 37:9-11.\nPasian in gimnate leh gitlohnate mudah. Lai Siangtho hunlai-in Jehovah Pasian’ mite zawhthawh bawlsiatna a tuahuh ciang, Pasian’ lungsim bangci om cih ngaih sun in. Amaute “a gimsak a nengniamte’’ hangin Pasian lungsim dahsak hi, ci-in Lai Siangtho-ah ci hi.—Thukhente 2:18.\nMidangte siatna a tuaksak te Pasian in mudah mahmah hi. Gentehna in, Lai Siangtho-ah “mawh nei lo mi thahna” te Pasian in ensan ngiat hi, na ci hi.—Paunak 6:16, 17.\nPasian in eite khatciatin hong don hi. Mihingte’ n “amau nat le a dahna ciat uh’’ bek thei hilo-in, Jehovah in zong theih pih hi.—2 Khang Tangthu 6:29, 30.\nJehovah in ama Gam ki-ukna tawh mi khatciat i gimnate a sawt lo-in beisak ding hi. (Matthai 6:9,10) Tu’ a masungin, Pasian in a lungsim takpitawh amah a zong mite na hehneem hi.—Sawltak 17:27; 2 Korin 1:3, 4.\nPasian in gimnate ba’ hang phal hiam?\nTu’ a dotna a’ ding Lai Siangtho’ dawnna pen ROM 5:12 leh 2 PETER 3:9 te-ah na sim in.\nSiatnate koi bangin kipan a, Pasian in ba’hang phal suak hiam? Gimnate a beisiang ding hiam?


url: =Tulaai Leitung Thuthang Tuamtuam Updates December 10, 2015 :: ZOMI DAILY\nposted on 11 December 2015 at 11:14 am Lomkholna: Khawmpau, Myanmar, News, World, Zomi\n* Switzerland gam Geneva Khuapi sung IS misok te doding cih kumpi thukan te thu zakhol uh ahihman in UN zumpi leh khua laaizang teng ah Switzerland Palik leh Gaalkaap te thautawh akigingsa in December 10?2015 nipan 24 sung dingphingpheng ta uhhi. VOA\n* North Korea Leikha Maangpi Kim Jong Un in tupetpet inbel Nuclear Bomb leh H-Bomb kici Hydrogen tawh kibawl alauhuai mahmah Bomb te zattheih lian ding in N-Korea in kinei kingkeng ta ci in December 10,2015 ni in taangkokhia ta hi. CNN\n* IS migilo te i sum lam ah azalian peen leh amakaaipi ahi Abu Salah kicipa leh adang azalian 2 tukaal sung US leh apawlte Bomb khiatna pan sita hi ci in Iraq gam pan US gaalkaapbu Col Steve Warren December 10,2015 ni in kipsakna leh taangkokhiatna neita hi. BBC\n* US President ding Republican Party pan Candidate maaitaai Sumhau Donald Trump in Israel gam vazin in December 28,2015 ni Israel PM Netanyahu tawh kimu ding cih ataangkosa kakhelkik cin December 10,2015 ni in taangkokhia hi. US gam Muslim te luutsak kiuhkeuh nawnlo ding cih agenna pen Israel Parliament sungpan pawlkhat in diksalo uha, Trump leh Netanyahu kimuhding deihlo uhhi. BBC\n* Tuni December 10 ni peen Leitungbup Human Rights Day ci a UN te kisakni ahihmah bang in leitung muntuamtuam ah pawikibawl ciat himah leh, Leitung ah asukta nailo gam, Akihencip mi tam mahmah in vaaisah mahmah lai ci in UN Human Rights Commissioner Zeid Raad Al Hussein in genkhia hi.1948 December 10 ni UN khawmpi pan Human Rights tawhkisai akitaangko khiat masakni akikipsak ahihi. VOA\n* Kawlgam Hlutdaw koici bang a kalsuan ding cih leh alui leh athak panmun kikheek ziading kikum khawm ding in Hutdaw President Tura U Swe Mann leh Daw Aung San Suu Kyi te phuaih December 10,2015 ni in Nyipithaw ah kimu khawm uhhi. VOA\n* 2015 Kim November 8 Kawlgam bup kiteelna ah Pasian in ata Zomi te Party ahi ZCD te gualzawhna ongpiak nahang in Zomi kheempeuh in Lungdamkohna Pawipi Zogam Tedim Khuapi FBBC Saangpi ah December 11,2015 ni thupi tak kibawlding a Kawlpi pan Minam it diak teng mawtaw 7 tawh kahto uhhi. Khuakiim khuapaam pan zong hih lungdam pawi siim ding in kipai zihziah hi. Sa kigo zahpeen gen nawndah lel ning kiciang zihziah lel ei. ZCD\n* Western power kici phadiak Nitumna gam lam teng ahi French,,Britain, Germany lam ten IS migilo te nasiatak ongdo uhciang US lam ah pangnung ci a kamciam apia Arab gam 10 ten nikhat in Bomb tangkhat zong khianawnlo in daaidide mawk uhhi. Tua kawmkaal ah Russia te taangham kin ongbang keei leuleu uhhi. Western teng in Kurd Tapong te avui atang leh Athu, asum apai tawh huh uhhi. Western tengtawh NaTO ah pawlkhat ahi Turkey ten Kurd tapong te do cihtak do leuleu uhhi. Kurd Tapong hita leh IS hita leh Syria gamsung a kumpi langpang tapong khempeuh abanphial Russia te Turkey te kingap mahmah leuleu uhhi. Hih bang in kikaai awk ninia mawk ahihman hih gaalpeen veng nawnlo ding a Gaalpi 3 dong kilawhto ding cin CNN thukan ten a upmawhna uh December 10,2015 ni in genkhia uhhi.CNN\n* US gam Arkansas state aom Arkansas University Campus sung ah Thautawh mawtaw hawlkawm in migilo khat December 10,2015 ni in luut a amaw taw kibung citciat ahihman in kuamah kap manlo in Palik ten man uhhi. CNN\nPrevious: Upna tawh ka kalsuanna khat ~ Hau Za Cin\nNext: Christmas Wishes 2015 ~ Bishop Lian Khen\nMuvanlai thu ~ Khat Thang


url: =Positive zawh ni 6 ni nasepna ~ Sia Do Khup :: ZOMI DAILY\nposted on 9 July 2021 at 8:30 am Lomkholna: Covid, Dokhup, News, Zomi\nMUALBEM LAMAH MAWTAW VAIKUAN LEULEU – Mualbem ah zong positive hon khat om ta ahih manin tuni July 8 ni-in zatui puakin Nurse-te paisak leuleu hihang. Cina 120 ading zatui kipuak hi.\nCINA OMNA KHUATE THEIH DING\nCovid 19 positive a om lam lak thei ding, a sitna-in tam man lua ahih manin cina khempeuh a kisit zawh kei leh phamawh lo hi. Khua khatah positive a om a, a dang cinate zong a nat zia a kibat nak leh cina omzah list hong khak le uh cin hong kidelh ding hi.\nTHEIHSIAM DING NGETNA\nA piakhiate in nong nget uh hi hetlo napi-in ka lungdam luat manin FB ah kong post zel hi a, ahi zongin ka ci hong damlo ahih manin nasepna teng bek hong kisuaksak zo ta hi. Tua banah i mipihte vei lua, it lua, a sih ding uh phal hetlo ihih manin tampipi a pia pen 200 bang pha ta mawk ihih manin tua teng tangthu hong kaikhawm leng i nasep kisem man nawnlo phial ding hong hita hi. Huhna hong piate tungah kong khak kik uh, ciaptehna ah na piakna uh limtakin kiciamteh sitset a, file ah hoih takin kikem ahi, cih hong zasak ingh.\nSI ZIHZIAH LEL DING MAW LEH?\nOxygen bung 4 leina Ks.940,000 hita lawmlawm, cina gim khatin ni khat mang lo ding hilai, hih dan tawh kua sum kua paai in cin mawk ding? Tua nangawn lei ding om pakpak lo lailai, cinat loh ding thupi pen hi ei guai. Na cinat ngeingei leh oxygen na kham a dik kha nawnlo ding himai. Sia Do Khup\nPrevious: Cihtakna leh Lungsim ki uk zawhna ~ Pu Thomas Khanno\nNext: Hehpihna tawh khatvei ong post kik nuam ing ~ Cing Van Kim\n2016 Kumthak Laini masa Thupha! ~ Hau Thang


url: =1 Khokhuen 24 - Baibal Olcim\n1 Khokhuen 24\n1Aaron koca rhoek kah a boelnah rhoek la, Aaron koca ah Nadab, Abihu, Eleazar neh Ithamar.\n2Tedae Nadab neh Abihu tah a napa rhoek hmai ah duek rhoi. Amih rhoi te ca tongpa a om pawt dongah Eleazar neh Ithamar te khosoih rhoi.\n3Amih khaw David loh ana tael coeng tih Eleazar koca lamkah Zadok neh Ithamar koca lamkah Ahimelek loh amih kah thothuengnah dongah amih aka cawhkung la a khueh.\n4Eleazar koca kah hlang rhoek he Ithamar koca lakah khaw boeilu la muep thoeng. Amih Eleazar koca lamloh a napa imkhui kah boeilu la aka phaeng uh he hlai rhuk lo. Ithamar koca lamkah khaw a napa rhoek imkhui kah te parhet lo uh.\n5Te tlam he hmulung neh amih te a tael uh. Te dongah Eleazar koca lamkah kah neh Ithamar koca lamkah he hmuencim mangpa neh Pathen mangpa la om uh.\n6Amih te Levi lamkah cadaek Nethanel capa Shemaiah loh manghai neh mangpa rhoek, khosoih Zadok neh Abiathar capa Ahimelek, khosoih napa boeilu neh Levi kah mikhmuh ah a daek pah. A napa rhoek imkhui kah te Eleazar lamkah pakhat a loh tih Ithamar lamkah a loh.\n7hmulung te lamhma ah Jehoiarib taengla, a pabae ah Jedaiah taengla pawk.\n8A pathum ah Harim taengla, a pali te Seorim taengla.\n9A panga te Malkhiah taengla, a parhuk Mijamin taengla,\n10A parhih te Koz taengla, a parhet te Abijah taengla.\n11A pako te Jeshua taengla, a hlai te Shekaniah taengla.\n12Hlai at te Eliashib taengla, hlai nit te Jakim taengla.\n13Hlai thum te Huppah taengla, a hlai li te Jeshebeab taengla.\n14A hlai nga te Bilgah taengla, a hlai rhuk te Immer taengla.\n15Hlai rhih te Hezir taengla, hlai rhet te Happozzez taengla.\n16Hlai ko te Pethahiah taengla, pakul te Ezekiel taengla.\n17Pakul pakhat te Jakhin taengla, pakul panit te Gamul taengla.\n18Pakul pathum te Delaiah taengla, pakul pali te Maaziah taengla.\n19Te rhoek long te Israel Pathen BOEIPA loh amih napa Aaron kut dongah a uen a khosing vanbangla BOEIPA im la a kun vaengah amamih kah thothuengnah dongah amih aka cawhkung la om.\n20Levi koca kah a coih te Amram koca lamloh Shubael, Shubael koca lamloh Jedeiah.\n21Rehabiah ham te Rehabiah koca lamloh a cacuek Isshiah.\n22Izhari lamloh Shelmoth, Shelmoth koca lamloh Jahath.\n23Jeriah koca ah, Amariah te a pabae, Jahaziel te a pathum, Jekameam te a pali.\n24Uzziel koca Maikah, Maikah koca lamloh Shamir.\n25Maikah mana Isshiah, Isshiah koca lamloh Zekhariah.\n26Merari koca ah Mahli neh a capa Jaaziah koca Mushi.\n27Merari koca ah a capa Jaaziah lamkah neh Shoham, Zakkuur neh Ibri.\n28Mahli lamkah he Eleazar dae anih te ca tongpa om pawh.\n29Kish lamkah khaw Kish koca he Jerahmeel.\n30Mushi koca rhoek la Mahli, Eder, Jerimoth. He rhoek Levi koca rhoek kah a napa rhoek imkhui cako ni.\n31Amih khaw a manuca rhoek bangla manghai David, Zadok, Ahimelek neh khosoih napa boeilu rhoek, a napa Levi boeilu rhoek, voeivang kah a manuca tanoe rhoek mikhmuh ah Aaron koca bangla hmulung neh a naan uh.\n< 1 Khokhuen 23\n1 Khokhuen 25 >


url: =Conference kipat cil lai ~ MUC\nConference kipat cil lai\nAdmin 3:33:00 PM Articles\nConference ih dinzia man, kisik om lo: (a telnai lo taa ding himasa zaw hi)\nBy:- MUC President\nIh conference tawh kisai in khial/ khial lo cih theih nadingin church ii khiatna, a luanzia, a paizia cihte theih masak kul hi.\n1. Seventh-day Adventist pawlpi ih cih in tual khua khat a thu-um teng kipawlna (local congregation) hi a, SDA mi khat in kamciam 13 tawh tuiphum in tual SDA pawlpi ah member khat hi. Thu um mi-in tual pawlpi sangin bul zaw, tual pawlpi in Conference/Mission, Union, Division, GC te sang bul zaw hi. Hih teng sangin Zeisu bul zaw hi. Pawlpi in upna tawh kipawlna hi (Church Manual, 2000 ed., 32). 1976 in SDA upna laigil 22 kinei a, 2000 in 27 kinei hi. 2010 ciangin 28 kineihi.\n2. Conference/Mission/Field/Section/Station/Region/ Association/Territory/Delegate cihte pen SDA pawlpi min hi lo in tual pawlpite kipawl in a guaih uh pawlpi nasemte, tuu cing, Pastor, evangelists, workerte kipawlna min hi. SDA ii khen khat (unit khat) hi. Conference a ding zo nai lote pen atung aa adang min kipia hi Church Manual, p. xxii. SDA pawlpi ki-ukna pen democracy hi. SDA Ency. Vol 10, p. 1325. Conference/mission/field cihte pen pawlpi te kipawl aa nasem acial te ii kipawlna party ki-ukna min hi aa, SDA pawlpi min hi lo hi.\n3. Union/Division/G.C te zong SDA pawlpi min hi lo in SDA pawlpi ii khenkhat bek mah hi uh aa, G.C. in ki-uknate lakah a sang pen, thu nei pen hin pawlpi ii kipawlnadangte tungah thunei hi.SDA kipawlna (democratic organization) ii kiteelna ah level (dawl) 4 om in tualsung thu-um mite kipawlna longal a dang kipawlnate pawlpi (church) hi lo hi. CM. p. 26. Hih tual pawlpi ih cih pen thu-um mite hi; inn leh lo, leitang, huang cihte hi lo hi. GC in tual pawlpi a dingin SDA Church Manual koih a, Pawlpi nasemte adingin SDA Miniter’s Handbook, na sepdan ding Working Policy, Elder ta dingin Elder’s Handbook bawl sak hi.\n4. Hih Conferece/Mission pen nampi zui (national), kampau zui (linguistic), minam zui (ethnic) in kiphuan hi (Handbook of SDA Theology,2000,Vol 12,p18)\n5. GC (1863) aom ma in, Michigan conference (1861) na om khin aa, hihte ma in SDA pawlpi (1860) na om khin hi. SDA tual pawlpi pen GC ii bulpi hi cih akinial thei lo thu hi. GC lo in tual pawlpi om thei, tual pawlpiteng om lo in GC om thei lo hi zaw. SDA tual pawlpi in a gol pen, a bu cing, amah leh amah suakta tak aa ki-ukna (special prerogative power) nei pawlpi hi SDA Ency. Vol 10, p.300. Tual pawlpi kigawm pen leitung bup pawlpi hi lo hi. Leitung bup pawlpi khen khat pen tual pawlpi hi lo hi cin paradoxical statement tawh hong lak hi. Handbook of SDA Theology, 2000, pp. 542,560.\n6. Tua hin SDA tual pawlpite kipawl in pawlpi nasem siampi council Conference ih din pen lampialna hi lo hi. Tua Conferece in nasem dingte, nasepzia leh sepdante systematic aa geelna phual khat hi. Tua tham lo in, thu tuamtuam hang aa, SDA kipawlna buppi tawh a kizom lo (separated from the whole church organization by different circumstances) kipawlna nonote SDA pawlpi tawh kibang upna aneite pen SDA/SDA organization hi lo hi cin kinial lo hi SDA. Ency. Vol.10, 1324. Hih thute a kip lai teng MUC pen SDA pawlpi conference maan hi lo hi cin mi ahih peuhmah in nial kei ta hen.\n7. Division ii saanna (affliation) a nei lo Union Conferencete, GC session ciangaa kisaang dingte (ahun gen lo) GC huam sungah om hi (Ibid. p.494) cih muhna zaipi na om hi. Matpongtin nei ta kei le cin, na suahna gamah citizen kici gam mi mah na hi veve veh.G.C tawh kizom ding mungtup pi leh deih bulpi khat hi. Kizop theih loh nading in sum leh paai, tha leh ngal, kipawlna zang aa, mi mal pawl khatin thuna lo pawl khat paulap in GC tawh kizop ding hong khak tan hi zaw hi. Lunghi mawh nang om kilkel lo hi.\nHih conference vai pen theologically, ecclesiastically in lauhuai het lo hi. Tual pawlpi bek mah SDA pawlpi (church) min nei hi.


url: =Malaysia, Penang ah Operasi tamveipi kibawl in gamdangmi 78 kimansuak :: ZOMI DAILY\nposted on 17 December 2017 at 8:20 pm Lomkholna: Malaysia, News, Operasi, Sawltak, World\nMalaysia, Penang State sung aom muntuamtuam ah zanni in Operasi lutkawikawi a, gamdangmi illegal immigrant akigawm in mi 78 kimansuak cih Bernama pan kiza hi. Hih Operasi pen “code-named Ops Ikrar” kici a, Seberang Jaya leh Butterworth sungteng ah alut uh ahihi.\nPenang Immigration Department panin thunei Spokesman khatin agenna ah Operasi pen zingsang 1am panin akipan hi a, nitaklam 2pm dong sawt ciliang hi. Tua Operasi alutna muntepen ansai Food Stalls, Factories, Housing Area cihbang Premises tuamtuam ah alutkawikawi uh ahihi.\nTaman Desa Sembilang, Seberang Jaya sungteng ah Operasi alut laitak in gamdangmi akigawm in 140 Foreigners te thusitna kinei hi. Tualak panin mi 15 kimansuak hi. Aki mansuak tepen Bangladesh gammi 10, Indoensia gammi 3, Myanmar 1, Nepal 1 cihbangteng hi a, Immigration Act thukhun palsat cihtawh akimansuak uh ahihi.\nJalan Bagan Lalang, Butterworth sung aom Plastic Factory paninzong gamdangmi phalna kician neilo in nasem illegal immigrants 16 kimansuak hi. Tua aki mansuak te lakah Vietnam gammi 10, Nepal 3, Bangladesh 3 cihbangteng kihel uhhi.\nAnsai ahi Food Stalls leh Eateries taumtuam paninzong illegal immigrants mi 21 kimansuak uhhi. Tua aki mansuakte lakah Bangladesh gammi 8, Myanmar gammi 6, Indoensia gammi 5, Nepal gammi 1 cihbang kihel uhhi. Malaysian Local gammi zong mi 5 kiman uh a, phalna neilo gamdangmi te nasemding in azatkhak manin akiman uh ahihi.\nTuateng bekthamlo, George Town khuasung aom Entertainment Outlets tuamtuam paninzong illegal immigrant gamdangmi akigawm in 26 kimankhia hi.\nTuate lakah Indonesia gammi 2 kiman a, tuate lakah naupangno kum 3 aphapan numeino khatzong kihel hi. Tuaban ah Myanmar gammi 5, Nepal gammi 5, Bangladesh gammi 5 leh Vietnam gammi 4 cihbang kihel uhhi.\nMore: Malaysia, Johor ah Operasi lutin gamdangmi 514 kiman, Myanmar pawlkhat kihel\nNasep aguan Boss (Employer) pawlkhatzong kiman uh a, akiman khempeuh pen Juru Detention Center ah kipuak in, thusitna kineiding cih kiza hi. Tunipen December 17 bang hita hi. Malaysia gamsung aom phalna neilo gamdangmi nasem “illegal immigrant workers” te anunungpen December 31 ni in ciahkhia mengmeng uhhen ci’n Malaysia kumpi in tangko khia cihpeuhzong tulaitak kilimgen mahmah hi. Athu leh Source akicianzaw in aki theihbeh ciangin ki zasak kikni. Sawltak #zomidaily\nPrevious: Sumzondan atuamtuam: Hotpot ansai ah sungten guaktawh Waitress semsak\nNext: Gibang khen zawh kum sawm ~ Peter Suumpi\nKiphatsakna pan Picinna lamah ~ Thang Van Lian


url: =China ah ganhing khawina asimlutsawm khat Sahang in na petlum ~ ZD :: ZOMI DAILY\nposted on 30 January 2017 at 10:22 pm Lomkholna: China, News, Sawltak, World\nEastern China aom ganhing khawina khatah Sunday ni in sahang in mikhat petlum cih The South China Morning Post te’n genkhia uhhi. Hih petlup athuakpa pen ganhing khawina Zoo sungah lutman pialo in, dai pi 10 dektak (3 Meter) tawh aki umcip nihvei kantan in, Zoo sungah alupsimna panin sahang kikoihna tawh kituakkha in petlup athuak ahihi.\nHih thupiang pen Sunday ni in China, Zhejiang Province sung aom Ningbo Youngor Zoo akicihna ah thupiang hi a, amukha pawlkhatin Video nazaihkha uhhi. Video sungah tuapa pen sahang in talkaihgawp a, silehnai tawh kidimcip hi.\nZoo sungah ganhing kemte’nzong tuamipa petlup athuakloh nadingin hanciam mahmah uh a, sahang khatzong kaplumliang uhhi. Tuaban ah sahang te ageipan lau in ataikhiattheih nadingin kep ihcih Firecrackers khawng lotsan in hanciam mahmah uhhi.\nSahang peh athuakpa pen naikhatsungbang khitciangin ki honkhiathei himahleh zato akipuakna ah sihlawh vevemawk hi.\nGanhing khawina thunei te’nzong hih buaina hangin amanlang in Zoo sung aom mite hemkhia uh a, athu kanpah uhhi. Hih sahang te akikoihna pen mipi et theih nadingpan in tuikulhno khatleh suangtum dai akikai ahihi.\nHih Zoo hontheih nadingin thunei ahi “Ningbo Oriental Fortune Lake Tourism District Management Group” te genkhitna ah asipa leh alawmte khatpen Zoo sungah luttheih nadingin Ticket naleilomawk uh a, Zoo sungah asimlutsawmna panin sahang kikhawina lamah alutkha uh hihtuak hi.\nZoo thuneite Statement bawlna ah asipa leh alawmpa alutsim hi a, asipa in suangtum dai sangpitak akikai pen kankhin in, alawmpa in kanmanlo cihi. Hihte lawmta pen azi atate uhtawh Zoo ah hongpaikhawm uh hi a, azi atate uh adingin Ticket leisak uh a, amau lawmta pen asimlutsawm uh cimawk hi.\nSahang petluppa bangpen atate nihleh azi tawh Zoo ah ahawh uh hi a, azi atate bek adingin Ticket lei uh cihi.\nHih Zoo sungah lutman pen ulian te Ticket khatciangin US$19 (130 yuan) hi a, naupang tepen Ticket khatciangin US$10 (70 yuan) ahihi.\nSahang in apetlaitak Video Clip tomno khatzong anuai ah YouTube panin ki enthei hi. Hih Video Clip pen Social Media tungtawn ah tulaitak minthang mahmah hi.\nPawlkhat in sahang aki kaplup pen hehpihhuai sazaw uh a, banghangin thunei te’n mawhneilo sahang kaplum uh ahiam? Ticket leilo in, sahang kikhawina sungah atuaksukpa mawhna hizaw hi ci’n Comment apiazong tampi om cih kiza hi. Sahang petluppa pen Ningbo Company ah 2000 kum akipan nasep kician aneikhat hi a, khasum zong ahoihmawhlo kici hi.\nKhatveivei sum cilluatzong ahoihkhinlo ihcidiam? Na ngaihsutna anuai ah hong Comment dihve leh lawm… ZD Sawltak #zomidaily\nPrevious: Russia in Chechnya ah Operation abawlna pan Police 2 leh gamnuaimi 3 si ~ TK Lian\nNext: US in Yemen ah Al-Qaeda tawh kipawlte omna buluhin mi 30 si ~ TK Lian


url: =Vondeih Kep Ding – 23 (Pau Khan Kap) :: ZOMI DAILY\nposted on 10 December 2014 at 2:30 pm Lomkholna: Article, Paukhankap\nVondeih Kep Ding – 23\n“ Pa aw, nong laikhak leh nong sum khak na ngah ung.” Ka nu in na pa kiang ah, “lungdam mahmah ung cih na gen lai in,” cih laigual tomno na gtalk panin nong nusiat in ka lung hong nuam tuam sak mahmah hi. Banghang hiam cih leh mi pawlkhat te in gamdang pan in innlam sum khakkhak hi napi-in inn lam te’n a ngah khit uh ciangin bangmah zaksak kikna thu gen kik nawn lo ahih manin a khak te pen lung patua giauguai sa-in om sak den a, ahi zongin no tua dan hilo in hong za sak kik tangtang hi uh teh!\nNa pa ka lung patauh ding a lung hi mawh tawntung na nu mahmah tung ka lungdam a, na nu cih bangbang in lai hong khak nang tung ah\nzong ka lungdam hi. Khanglui te’n, “ Nu leh Pa thu mang, a nahlawh peek,” ci hi.\n‘Nidang hun khat lai-in, Saaipi khat leh Zusa khat Lei khat tung ah hong ton khawm uh ci hi. Tua leh lei a kan khit uh ciangin Zusa in Saai’ kiang ah, “ Zawl, eite nih taktak in lei i kan khop taktak ciang, a kipuk lo bek mah hi mawk ei, ling damdam liang,” ci se hi.’ Tawngno, hih tangthu tom mahmah na pi-in leitung mite nuntak zia hong lak khia hi. Na pa’n hih ka sim khak ni-in abei sa hun a ka tuah ngei khat ka phawk kha kik hi. Hong gen leng:-\n‘ Malay ah ka om lai-in ka nasep na gei ansai ah eimi te khat in zong nasem hi. Sun ka khawl hun uh kituak ahih manin innlam thu peuh ka kikum khawm thei zel uh hi. Ama’n gamvak ka uuk ci-in, a Vom mat, a Sai mat khawng hong gen in sabet uuk lo ka hih hangin zaknop ka sa mahmah hi. Ahi zongin US ka tun ciangin a khuapi pawl khat te tawh kimu in, “ Na khuapih Pa Lian ( Thang Kap Lian ) na paukhankapthei na vua, ko Malay ah kilim kholh peuhmah, a Saai mat khawng, a Vom mat khawng hong gen ciang thau kap zong siam leh kilawm sa’ng,” ci-in ka va gen leh, “ tua pa’n tua dan a hong gen maw! Ama mat hilo pi, amah an a huan sak ding a a zui bek hi ei, ko mutpu ci hive ung,” hong cih sak lel tak hi.’\nZusa dan mi leitung ah a na tam mahmah na hi mawk ei! Ke’n hong thugen te um takpi hiveng.\nTawngno, thu hong kigen khempeuh um khin gai pah ken la, sang khin gai pah pah keng. Na pa dan in dangnal khat peuh, a ciaknuam mikhat peuh um kha ding hi teh!\nPrevious: A Lamdang Siangthopumpi Kilahna\nNext: Hong lawngkha Rev Dam Suan Mung Hunzatna


url: =Vondeih Kep Ding – 15 (Pau Khan Kap) :: ZOMI DAILY\nposted on 2 December 2014 at 2:22 pm Lomkholna: Article, Paukhankap\nVondeih Kep Ding – 15\nZan nitak ihmu dingin ka kithawi diaidiai laitak in ka lukhun a ka koih ka phone tha khat in hong ging vat ahih manin ka ihmut ding hong phawng hi. Nidang in ka lupding ciangin a ging lo, aliing ding (vibrate) in ka koih den tawngtung hi-na pi-in, ka koih loh nitak khat sunsun hong ki phawng lian pah hi. Tawlkhat sung kipau pih ka hih man un kalup kik ciangin ihmu pah thei nawn lo-in na theih sa mah bangin na pa bel a zanhak phial hi ing.\n‘Kapa in, tua ama ihmut theih loh khawng bang dia hong gen photphot hi dia’ ci-in na ngaihsut ma-in kong koh-kup nop thu hong gen ning.\nPhone ka let ciangin, “ Kei Pathawng hi-ing ei, Lawm. Nang koi pan nai hia? Thulamdang om kei maw,” ci-in hong kigen hi. Na pa zong khang mulong kahih manin kua cih ka telvat kei hi. A thei ngei bang danin ka hopih kik a, ahi zongin ‘kua hi ding hiam’ ci-in ka buai mahmah hi. Ka ngaihsut kikkik ciangin a zan nitak a nasep vai tawh kisai in lawmte khat i hong piak phone number ka hopih pen na hi mawk hi. “ Zan zingsang in ka phone battery hoih lo-in sai ah ka puak hi. Den in nasep ka ciah ciangin ka manawh a, missed call ka muh ciangin kua hi ding hiam ci-in hong hopih hi’ng” ci-in hong gen hi.\nNa pa’n lamdang sa ing. A mi kamuh ngei loh Pathawng pen picing sa-in ka zahtak hi. Nikhat bang a kheng nuam hi na pi-in hong sap kik teitei na hangin migi ahih na kamu hi. Mi gina ahih na leh mi citak ahih na pen a gamtatna panin kilang kasa takpi hi. Na pa’n ka phone ah missed call aom hangin thu don lo-in kasap kik melmel loh te khawng ka ngaihsut ciangin mi gina taktak lehpaukhankap a picing taktak ka hih loh lam ka kiphawk hi. Tua hangin mi citak, mi gina te gamtak zia te etteh huai sa-in ‘ei pata in etteh leng’ ci-in na pa’n hih lai hong khak hi ing.\nKa laigelh kal in ka phone inn sung ah ka nusiat hiven, ka-et leh missed call khat na om ei, Tawng! Na pa nidang bangin gamtat sawm nawn keng!\nPrevious: Kawlgam kumpi in Rohingya te hawlkhiatsawm\nNext: Ei-le-ei Kimuanna, Kha-muanna ~ Khat Thang


url: =Sikseek pa leh Puumzap pa tangthu ~ Hau Thang :: ZOMI DAILY\nposted on 22 October 2014 at 11:34 pm Lomkholna: Article, Hauthang, Politics\nHunkhat lai-in khua khat ah Siksek pa leh Puumzaap pa teeng khawm uh hi. Khua mite avek un khutmawl in siamna ciimna kician diktak kivakh na anei kei uhi. Tua hun laitak in Siksek pa leh Puumzaap pa in khuami ading nasem mahmah tuak uhhi.\nSiksek man kumkhat in an bungkhat ta la uh hi. Ahang in Khuazang in lokho hi uh a, Tem , Tu, Hei cbt.. sik sekman siah ala tanghtangh uh hi. Ahih hang in Siksek pa in Amah bek siamna sa ahih man in Puumzaap pa thupi simlo in siah akai niloh hi. Hunkhat ciang in Puumzap pa in Puum zap nawnloh in aom ciang in Siksek pa asin goltol in alungham hi.\nA lungham ciang in Khuami te in Siksek pa aw banghang in Lungham theina hiam? ci in a donghi. Tuabang thu akidot ciang in Siksek pa in hibang in adawng kik hi. Ka siksek sa mahmah hi . Alawng nuam in nalawng un cihsan hi.\nTuaciang in Khuami te in Siksek pa alung am citcit hi ci- in Puumzap pa vadong ni a cihi. Khuami te in Puumzap pakiang vapai uhhi. Puumzap in in hih lai ah’ bang hong hih nahi uhiam? ci in khuami te adong kik hi.\nKhuami te in cihi. Siksek pa in a siksek na asa mahmah sik atheih gegu kimlai alawng nuam in lawng un hongci in hong haibawl mahmah hi. Puumzap pa aw! Ko hih siksa pi bangci lawng ding ka hi uhiam? ci -in khuami te in Puumzaap pa adot ciang in hibang in ahilhkik hi.\nSiksek pa in khuami te hong haibawl luatna ahihi. Na Sial khawi uh sehsat un la avun te zuak kei un. Khut tuam in tua nasial vun uh bawl un la Siksek pa siksek asa mahmah la in tui votsung ah diah un. Tua hileh Siksek pa in thu omlo pi-in Khuami tungah siahkai nawnlo ding ahihi acihi.\nTuabang in Puumzaap pa in Khuami te ahilhkik ciang in Khuami te in Sialvun te tampi khuttuam in bawl uh a, Siksek pa kiang apai pihhi. Siksek pa in acih ngei bang in ” Ka siksek alawng nuam in lawng un acih ciang in Khuami te in Sialvun tawh akibawl khut tuam tawh akhut tek uh tuam in asa mahmah ahi Siksek pa siksan akhut in tawi uh a, Tuivot sungah adiah khit ciang in Khua mite Numei naupang in tua siksa tawi thei lawng thei uhhi.\nTua ciang in khua mite in Siksek pa in ih khuazang bup in hong khemkhem ahi ve maw cih atheih ciang in Siksek pa ading in Puumzapna kipia nawnlo Siksek pa in sik asek nop hang in Puumzaap ding mi leh Puumzapna anei nawn kei hi. Khuami te in sik adeih bangtek in asek thei lel uhhi. Hau Thang\nPrevious: Topa Nang Ading Hi Kei Leh ~ Pau Do Lian\nNext: Ciapteh tak Thai gam kumpi Bhumibol Adulyadej kammal pawl khat ~ Khat Thang


url: =Kampau khiatsa kivalhkik thei lo ~ Khat Thang :: ZOMI DAILY\nposted on 18 October 2014 at 12:36 pm Lomkholna: Article, Khatthang, Zomi\nLo-khopa zong lawp simtham depin a Siapa sawl bangin vasa mul tampitak lo zau tengah a vawh khit ciangin, Sia aw, vasa mul lo zau sungah ka vawh khin hi ci-in hong kokik hi. A Siapa’n zong ” Aw himaw? Tua na vasa mul khempeuh a vekpi in va tawmkik in la hong caihpih in” ci-in sawlkik hi. Ahizongin, vasa multe huihin na len mangkhinin a tun a banna kithei zo nawn lo ahih manin lo-khopa cimawhin a Siapa kiangah hong guak ciahkik hi\nKhuai-zu bang-a khum kammal om a, Thaltang bangin hong dawt lum thei kammal zong om hi. Temta hiam bangin mihingte sih theihna ding kammal zong om hi. I kammalte hangin mi khat peuh nuntakna kisiat lawh thei zen hi. Mi khat peuh na hamsiat leh tangtung thei khawng om zen hi. Tua ahih teh, hipa kampau, hi nu kampau le hipa, hinute kikal a kampau, kampau kici khempeuhah khinkhai-in, kidawmin, itna tawh kidim kammalte gingkhia sak ni. Lungdam zel ei! Laisim mimal kim Topa’ thupha! James 3:1-13\nPrevious: ZAM Thupuak :: 19 October 2014\nNext: Malaysia Zomi Khuado 2014 Ka Siimna (1) ~ Hau Za Cin\n18 October 2014 at 4:19 pm\nVery instructive,,, thuhilh kaai mahmah ei, hoih mahmah ei Sya Thang\nLamdang kasak leh ka theihnop sim gige “Zomite koi ah om i hi tam?”


url: =Zionazi Watch: Egypt: Why is Israel so Blind?\nPosted by Voice of Yaffa, Palestine. at 3:12 PM


url: =MY STORY- The Rebel: Ki thuk pianpian le’ng nuam\nKi thuk pianpian le’ng nuam\nA phamta ka pu Awn Za Nang in a zatzel kammal ahi. A tu-le-tate’n a khiatna leh a manphatna ka thei mahmah uhi. Ka theih kia uh hilo in kithuhilhna in zong ka zang jojen uhi. LST in bel ‘mi’n na tungah a hihding na deih bang in nang zong amau tungah hih in’ aci hi. English ten bel ‘you scratch my back and I’ll scratch yours’ a cise uhi. I nungzang a thak ciangin eimah in kikhuat’ theilo ihih ciang in midang in hong khuatsak ding kul hi. Mihingte pen nna teng eikia a sem leh hihtheilo kia genloh nungta theilote hi hang.\nKa pu hong paipihdan bel, hoihnate kithuk pahpah ding, cih ahi. Kua hiam in meh neng nangawn hong kholh leh i neih bangbang toh kholhkik/thukkik pah ding cih ahi. A hun hong halpih kei hi. I neih bangbang toh thukkik ding cih a thupi ngaihsut mahmah khat ahi.\nKa nu pen mehhuan a siamloh tei hang in ama anntui huante ka u Ngaihcing in duhse ahihman in amau’ meh hong kholh phei jel hi. Ko zong ka neih bangbang utoh thukik pah ka hihman un ama’n kanu mehhuan a nekha geih lel hi. Eima hihtheih tan toh ki thukkik ding pen poimoh hi.\nKa nu’n lah ‘ka zawn in hong haisak’ a ci leuleu hi. A cihna san bang dang hilo in a zawn leh neihloh hang in ‘nna hoih leh kilawm asak’ teng hih zolo ahihman in hibang na ci hi.\nSi zanhak, Sigal, hantohna, mou vanken ding va piak, hansuang honna leh program khat pepeuh i neih nate uah kithukna toh pai ahi cih genloh in i thei ciat uhi. A lohkhe khollo te hong buai ciang un midang ten tuamah toh va thukkik uh ahihman in buaihuai pi a hong suakthei hi.\nHih thugen pen leitung mihing, a diak in ei Zomite hinsan ahi ci ut phial ing. Pangkhawm a hing khawmte ihi uhi. Keima nuntakna ka ngaihsut ciang in ka tung ah mite hoihna leh siamna te thuk ding ka bat a tamdan ka thei hi. Mite tungah va kisuanlah pen a nuamlo kasak mahmah khat ahi. Tua ahihman in ahitheitan in eitungah midangte kisuanglah ding khop in thusiam zo le hang nuamdeuh sa ing.\nMidangte tung ah i siam ding leh kipah ding a poimohdan bel i theihciatsa hi. Thusiam ding leh kipah ding ahih toh kisai in i bulpatna ding in midang cici lo in eima innkuanpihte tungah kipahthu vagen masak pen thupizaw lai hi. Khotang ah kizen mahmah lah a innkuanpihte a ding in bangmah hilo cih zong a omthei khat hi. Sih-le-nat, buaina tawpkhok tuak taktak le hang i taina ding leh hong huai a hong buaipih ding i innkuanpih/tanau te mah ahi hi. Na innkuanpih, tanau naite hoihtak in lungkim sak in. Ni khat teitei poimoh ding hiteh. Hih thu toh kisai a poimohdan theikha teisam kahihman un June 2009 in pianna vangkhua, Tangnuam ka pai un ka tanau nai diak teng tungah lungdamthu genna in ann ka nekpih uhi. Ka pate unau laka hong dampih omsun ka paneu ahi, Vunglal inn, Lanva ah ka neekpih se uhi. Ko inn ding hinapi kapaneu innah ka hih sese uh ciang in aman zong a pau tamloh hang in na nuam khinkhian hi; pa taktak mah bang in sim kahi uh cih lahna ahihman in. Apaisa hunte ah kou tungah a hoihna te uh a ka thuk pianpianna uh ci ding i hia, maban a ding in zong a lohkhol ka hi uh hi. Ka thukna leh lohkholhna pen hih tohtoh sawm ing.\nSigalna sum leh puan kipiate a kiciamteh zel hi. A innkuante’n kuaten hong bang ci panpih a, thukkik ding bangzah ba ka hiam, cih a theihna ding un a kibawl ahi cih ngaihdan nei ing.\nI sepna i bawlna peuhah zong I pute pen ei tung ah hong thusiam ding I ut in I deih hi. I tungah a hong siam ding deih ihihman in amau tungah I va siam masak kul hi. Nna sepding a cihte leh poimoh a cihte uh hoihtak a vasep pen, eimah leh eimah a ki thaloh hihang. Thaloh ka cihna in eima tungah hong thusiam ding thaloh ka cihna ahi hi. A lungkim bang un semkhia bawlkhia phot peuhmah le hang khatvei tei, a hun hong tunciang in hong thukkik lel ding uhi. English te’n ‘give and take’ na ci uhi. Ki thukkikna pen leitung dan ahihman in I zuihciat ahi hi. Midang tungah siamna leh hoihna bangzah na kholkhia/lohkhia ta a? Na account ah apoimoh zah net balance nei gige in.\nMite hong thukkik ding lametna kia toh thusiam ding hilo hi. I lamet bang in a hong thukkik/pianloh ciang in khasiatna leh hehna hong tun ding ahihleh tua bang lametna toh thusiam kei lehang hoih sa ing.\nHibang teng I genna in ah “ki thuk pianpian le’ng nuam” cih hong himawk ahihciang in, thuk taak ding in pang ni.\n©T. Kamzalian & Tangnuam Magazine Board\nPosted by Kamzalian Tomging at 09:35


url: =Jordan Lui panin gilgal ah – 1 ~ Dr. Ngul Khan Pau :: ZOMI DAILY\nposted on 1 February 2016 at 1:40 pm UTC+9:30 Lomkholna: Article, Biakna, Ngulkhanpau\nUpna tawh Jordan gun tui khanglai Pasian Bawm pua siampite’n a siksuk uh ciangin leikeu tungah a khe uh kinga lianlian a, a luitui kikhen suakpah loin upna tawh a sikna ciangciang uh leikeu suak hi ding hi. Tuipi San a kan lai-un a tuipi kikhen khinin leikeu masa hi. Ahi zongin Jordan lui hong kan ding uh ciangin tui kikhen masa loin upna tawh tui siksukin tua bangin leikeu ngah uh hi. Topa in a gam ciam hong tun taktak ding uh ciangin upna mah tawh lampai ding a kisapna leh tua gamsunga om mite zong upna mah tawh zo bek ding ahihna lak hi. Tuni in Gilgal mun panin a sin ding uh thu pawl khat kikum khawm ni.\n1. GILGAL – phawkkikna mun hi (Aneu 2-7, 10): Israel mipite’n Jordan luisung tawnin hong kantan khit uh ciangin tua ciamtehna dingin Topa Pasian in Joshua kiangah Israel nam sawm leh nihte tang dingin suang siampite dinna munah phut ding leh tua ciangin luigei-ah phut dingin thu pia hi. Bang deihna tawh tua suangte phut ding hiam cih leh nidang ciangin a tate un hih suangte’ bang ciamtehna hiam a cih hun ding gelna ahi hi. Tua suangte a pau theih loh hangin a ging mahmah tawh thugen tawntung ding uh ahih man hi.\nTopa muanhuaina thugenna hi ding hi. Topa Pasian in kum sawmli sung tawntung a kepna leh a thuciam ah amah nungkin lo ahihna ciamtehna hi. Israel mite’n thuman loin Pasian deihna zong loin a om uh hangin a thuciampa Topa pen thuciam pelhlo, muanhuai, kingak theih ahihna pulakna hi.\nKhangthakte awlmawhna suang hi. Topa’ na lamdang bawlte amau mit mahmah tawh a mu khang masate hong bei ciangin khangthakte’n tua na lamdang bawlpa a phawk ding uh deihna hi (Late 71:17-18). Nu leh pate’n amau nuntakna ah Pasian itna, thuakzawhna leh a mite nusia ngeilo ahih lam ciamtehna hi a; amau tate leh tute in zong tua Topa Pasian bek mah upna tawh khah loin a letkip ding uh lametna hi. Hih i gen ciangin i upna tate leh tute tungah kipia thei ding hiam? Ahih kei leh, bang cih leng khangthakte’n Pasian bek mah belhin nei thei ding uh hiam?\nLungdamkohna suang hi (Late 102:18-20). Topa in amaute adingin ama vanglian khut tawh a lamdang a bawlte tungah lungdamkoh ciamtehna hi ding hi. Tuhun ciang zong mualsuang Ebenezer cih kigelh tam mahmah hi. Tuni ciangciang hong tonpih Topa ahihna phawkna leh lungdamkohna ahih bangin Israelte in zong Topa tungah lungdamkohna suang phut uh hi.\n2. GILGAL – tawldamna mun hi (Aneu 18-19): Gilgal mun Israel mite adingin a tawlngakna mun masa hi. Bang hangin Gilgal amau adingin manpha hiam cih leh, gamkeu lakah kum 40 sung a pai koikoina panun tawlngakna taktak mun ahi hi. Tua mah bangin gamciam sungah hong lut uh ciangin galdo ding tampi om lai ahih manin tawlngakna kisam uh hi. Tawlngakna a zat siam uh leh thahatna ngah ding uh hi. Nang zong na nuntakna ah galzawhna na neihna dingin tawlngak na kisam hi. Pasian adingin tha leh ngal limpiak nuam lua in tawlnga man loin i om thei hi. Tawlnga loin sep leh bawl ding a neite thupi i sa kha thei hi. I sep tam man maw i sep siam man, koizaw hiam? Hih dotna lite in Gilgal na kisapna hong phawksak ding hi.\nGim leh tawl na kisa hiam, gimna hangin sunglam hawmna, keuna na nei hiam? Pasian cih loh buang gim leh tawl thei hi. Gimna i cih ciangin na nasepna hangin gimna zong hi thei hi. Tuate panin zong tawlngakzia kisin ding leh, tawlngak hun kipiak ding kisam hi. ‘Pasian in lei leh van leh a sunga omte a bawlzawh in tawlnga hi’ kici hi. Amah a gim manin tawlnga hi loin, na thupite a bawl khit manin tawlnga hi ding hi. Nasep gimna sangin lungsim gimna puak-hakzaw hi. Tua bang gimpih na nei hiam? Tua gimna hangin sunglam ah keuna na nei hiam? Thungetna zong nei zo nawn loin, Lai Siangtho sim nangawn limna alna nei nawn loin na om hiam?\nMidangte mawhna leh hoih lohna mu thei mahmah napi in nang kisapna mu loin na om kha hiam? Khalam ah i thakiam ciangin mite’ hoih lohna kimu thei mahmah napi in tuabang hun ciang maisakna leh hehpihna kinei tuan lo hi. Amau hoihlohna pen nang’ hoih na kisakna sangin sia-zaw in na muh manin amau cinlohna genin nein a hi a, ahih hangin nangma kisap lam na kitheihmawhbawl hi. Tua bangin na om leh na pumpi tawlngakna na kisap ban ah khalam tawlngakna zong na kisam hi.\nPasian in hong mangngilh maw, hong awlmawh nawn lo cih ngaihsutna na nei hiam? I pianthak hangin Pasian tawh kikholh gigena kinei tuan lo hi. I pianthak ni bangin kilungdam tawntung lo a, bah ni leh thakiam ni kinei ciat hi. Khatveivei hong mangngilh ahi tam cih ngaihsutna bang om thei hi. Pasian ta cihna kitelna i neihzawh a sawt hangin hong awlmawh nawn lo, hong khual nawn lo ahitam cih hun om hi. David in zong tua bang hun na nei hi (Late 13:1-4). Tua bang ngaihsutna na neih leh tawlngakna na kisam mahmah ta cihna hi.\nKhalam thu-ah: Pasian masazaw maw, nangma nopsakna leh hauhna ding lunggulhna? Topa adingin ka kipumpiak hi i cih hangin i sepzia leh gamtatzia pen leitung vai mahmah kitam hi. Pasian gam sangin eima kipawlna i Pawlpi peuh ki-itzaw a, ama gam ading buaipih i kisak laitak in eima gam ading a manlah peuh na kihi thei hi. Pasian min suangin eima nopsakna nading inn leh lo peuh i masasak uh hi. Tua bek hi loin thugen ding a nong sap ding uh leh hihzah sum na kiging un peuh kici ngam zanzan hi. Pasian zat loh in inn hoih penpen ka om sangin ama kha ompihna leh vangliatna tawh bi inn ah ka om nuamzaw hi.\nSum leh pai hauhna pen Pasian in hong zat leh zatlohna tehna dingin zang himawk leng sawltak Paulte khawng bangmah nei loin na si uh hi (2 Tim 4:13-16). Sum leh pai neihna in kha tawh kidimna lim ahih leh mi siangtho masate nei uh cih thadah zin leh pem tate bangin amau nuntakna nangawn Topa’ adingin na pia uh hi (Heb 11:37-40, 1 Pet 2:11). Hih i gen ciangin sum leh pai neite khami hi lo ci ka hi kei hi. Tuate ‘tehna’ in i zat khak ding lauhna ahi hi. Makaihzia kici laibu khatah “Mi pawlkhat amau hihna a kigen ciang degree, reverend, sia, cih bang a deih vilvelte pen amau lungsim ah patauhna nei uh ahih manin mite simmawh leh neumuh ding a laute hi,” cih kigelh hi. Pasian sungah i dinmun leh kipna a theiciante adingin patauh ding om lo hi.\nHun ka ngah ciangin a zom ding Gilgal – tha dimkikna mun hi (Aneu 8-12), Gilgal – guallelhna khempeuh nusiatna mun hi (Aneu 19-20) leh Gilgal – kipumpiak kikna mun hi (Aneu 20-24) sung kong gelh lai ding hi. A beisa kum sawm lai-in ka laibu sim Jesus for Money, Sex and Power cih sungah Topa Jesu i meetpih sawm dan nam tuamtuam kigen hi. Mawh maisakna leh hong tatkhiatna thu mah tangkopih in, singlamteh mah i thulu hi tawntung hen. Topa in na nuntakna kilam thakna, Amah tawh nisim kikholhna leh gahsuahna hong pia hen.\nPrevious: Up ding thu “bek” kisam lai\nNext: Nu leh Pa’ kiangpan Laikhak – 1\nPasian’ Thu um i cih ~ Evan. Suangh Dal


url: =LAI SIM MANPHATNA. Agelh - T. Sawm Lian - Laibu Saal\nHome > Thuluui/Articles > LAI SIM MANPHATNA. Agelh - T. Sawm Lian\nLAI SIM MANPHATNA. Agelh - T. Sawm Lian\n‘Lai sim’ i cih ciangin sanginn a laisimna leh sanginn pua lama laisimna ciin lompi nihin kikhen thei ding hi. Sanginn a laisimna leh a pua lama laisimna ah zong lunggulh, lamet, theihnop, simnop leh simzia banah, a lai mahmah zong thuthak, thului, tangthu-tuanthu, simleivai, sumbawlna, tangthu phuahtawm, adgte. cih bangin a nam tuamtuam om sawnsawn lai ding hi. Tuate tampi suut ka sawm kei a, hih thului ‘Lai sim manphatna’ cih sungah sanginn pua lama laisimna lam, mi khempeuh a huam thei dingin’ , ‘Lai i cih tawh kisai, a kisim thei lai leh laibu hoih leh hoih lo, laibu hoih sim a manphatna leh gentehna pawlkhat tawh lai sim manphatna kikum leng ka ci hi.\nLai sim manphatna a theician mahmahte lakah Japante zong kihel kha ding hi. Siatna lianpipi-in a gam uh a nawknawk hangin leitungah a penpen gam hi thei mawk uh hi. Social media tungtawn ka muh lim (statue) khat, kibuukna-ah naupang neu khat leh laibu li(4) om pen, picing, thagol mahmah laibu khat(1) a tawi sang a gikzaw danin lai (sim) manphatna a lak thei ding bawl uh hi. A hilhcianna-ah, “A statue in Japan where your age isn’t the measure of wisdom, but rather the awareness and knowledge you have…” kici hi. Hici bang tawh kipan tah-in, pilna-siamna, thutheihna pen kum tawm leh tam thu hi khin lo ahihna theician uh ahih manin Japan mite in simsim, sinsin, semsem uh ahih manin a gam uh a khangto hi lel hi.\nLai simna lamah Zomite i thanemna pen gen tam kul loin i theih ciat ahi hi. “Thanem hang” ciin mainawt sawm tuan lo, thahat sawm tuan lo i hih manin mi nungah kawi paipai hi hang. I laibu neihte sim taak lo maw, lai gelhte in mipite sim nop ding gelh lo; ahih kei leh gelh napi in mipite mahmahin sim nuam lo, a sim nuam tawm lua ahih manin gelh thanuam zo lo maw, sum tampi beiin laibu bawl pen supna hi lel ciin laibu bawl zo lo maw? cih bang zong dotna lianpi om thei ding hi. Laibu sim theih ding a bawl a om sunsun ciangin zong lei ding a tuat lo pawl, a lei sunsunte in zong hehpihna dana kingaihsun, maitang zahtak dan peuh a lei khawng hizawmah lai, a lei pawlkhatte in lah a sim mah uh diam, cih hi lai… Tuaci bang dinmun ah om i hih manin Kawlgam-Vaigama om Zomite pen Pasian thu hi-in, leitung thu hi leh i theihna pen dau zawdeuh pah tawh kibang a, i khuatang nuntakzia, i kampauzia, i khuahekzia leh i deih leh ngaihsutna pen lai a tamsimzaw mite tawh kilamdang zek pah hi. Lai a tam sim lo tata bang a kipilsak tata in pang zawmah lai!\nNa manpha dangte mah bangin lai sim pen manpha lua mahmah ahih manin haksa hi. Ngaihsun mah ve, leitungah ‘manpha mah si e,’ na cih nate pen baih taka neih thei leh ngah theih hi khol lo ding hi. Lamdawt tawn a, thumaan lo leh thudik lo tawh kalsuan a neih/ngah theih bel om kha ven cin, ahi zong tua bangte pen kho lo ding hi. “Paulap i bawl leh bei hun nei ngei lo” cih bangin, cidamlohna, hun nei lo, lai sim ding om lo, ciamteh thei lo, ihmut suak pahpah, adgte. cih peuh paulap bawlbawl loin, a manpha mahmah lai simna ii manphatna thei-in, khantohna dingin lai sim a uk semsem leh, lai sim a lunglut ngiat minam i suak ding i kideihsak hi.\n(Laibu Saal Pu, Cinpu Zomi’ cialna tawh hih thulu hoih mahmah siksanin hih thute hong kigelh ahi hi…)\nDaihna Cabin || 22102016\nZomi eLibrary/Laibusaal in Laigelh Siapa tung ah, hih thulu tawh article ingetna tungtawn in hong gelhsak ahi hi. Ama tung ah lungdam mahmah hang. Ibiak Pasian in hong zatsak sesem ta hen....\nLaisim mipi tangin,\nItem Reviewed: LAI SIM MANPHATNA. Agelh - T. Sawm Lian Description: Rating: 5 Reviewed By: Cinpu Zomi


url: =Australia Form fillup hangin a kitelkhial thu pawlkhat\nKipawlna tuamtuam pan leh mimal in Australia form ki fillup ciat a, ZAM panin zong tuteng palai teng tuavai tawh mipih te ading deih sakna tawh kibuai mahmah hi. ZAM pan sum leh pai form fillup man ki ngenlo a, ahih hangin lai print na laitui man, laidal man, lai-ip man, copy bawlna tuatuam leh Zumpi panin a kisam mahmah ahi Zomi hihna theih pihna lai (Recommendation) tawh kiten sak khawmpah a, tua teng ading akigawm RM50 kikhia sak hi. Form fillup man sum bang mah ki ngenlo hi. Zumah a print khia nuamlo te in apua lamah amau le amau print khia thei hi.\nPost Office pan a khakna ding athei vetlo te bek zum panin DHL tawh amanlang in ki khaksak a, a khakman leh lamsapding in RM100 kila hi. Amau le amau a khak thei te nasep tampi hong dawn pah a, vaitawm pen hong suak hi. Form teng khempeuh pen register tawh kikhak ahih manin angah dingte a om kei leh laihawm te in puakik ahih manin laikhak ngah dingte a inn vuah a om ding thupi mahmah hi. Laihawm te hong pai laitak a om kei a leh a zumah na kan kulta ding hi. Tampi zekai tuam ding hi.\nMaan (photo) pen Times Square ah kizaih sak leng RM30 hong ngen a, paipih ding palai kicin loh man leh mipi te ading a nemtuamding ngaihsut sakna tawh zumah RM20 tawh ki zaihsak, ki print sak hi. Apua lam pan kizaihsa a puate zong kingah hi.\nHih bang a form a ki fillup ngeingai ciangin thu le la kan tel masa lopi in mi laklawh pawl khat in mipi phattuamna ding nasem teng pen sum deih ci thei uh hi. Bekthamlo in thu telcianlo pawl khat in USA lam kikhakta cih khawngin thu na ban gen mawkmawk lai uh ahih manin mipi lung himawh mahmah uh hi. Tua thu hang a lung himawhteUSA in August 17, 2010 ma UN card ngahsa ahih nak leh a laksa mah bangin lala lai hi. Tua khit zawh a UN ngahte ahih leh a innkuan pih USA a tungsa neite lo buang ngakngak ding hiphot hi. Tellohna a om leh Zomi zumpi ZAM ah hong dong zaw unla, tha na piak zawh kei leh zong zumthu a manlo gen kei zaw in. Mipi te in zong tellohna a om leh a theilo te gen up sangin a thei zum a te dot huai zaw hi.\nTheih ding: ZAM zumpi pan form ki fillup khempeuh pen na file uh mai lam hong kisap kik teh etkik nopna na neih leh etkik theih tawntung dingin kikem sitset a, Zomi zumpi panin zum min tawh theihpihna (Recommendation) zong kigelh sak pah hi. ZAM ah form fillup ding khempeuh in ZAM Card hongpua hamtang unmaw.\nTg. Pau Deih Cin ading huhngetna\nA tunga thu tawh kizui in 19/04/2014 ni in Nguasing khuami pa Lian Za Ding leh nu Ning Lian Vung te' tapa Tg. Pau Deih Cin, ZAM - 20509 in a nasepna Bukit Besi, Dungun ah Motor tung pan kia in a kawngguhpi kitan a hih manin Kuala Terengganu zatopi ah kipuaka alu leh akhut themthem lobuang a pumpi dangte'n khua bang mah phawklo hi.\nA ki bawlna ding tawh kisai in Siavuante'n Rm.10,000 - 12,000 (tulsawm pan tulsawm leh tulnih) kikal pelhlo in bei ding hong ci uh a, ko neihsa bek tawh ki bawl zolo ka hih manun mimal, pawlpi leh ki pawlna khat peuhpeuh pan a hi zongin nong huh zawh zahzah un ma hong panpih a nong uap ciat na dingun zahtakna lianpi tawh ih biak Topa' min suangin huhna kong ngen uh hi.\nHuhna ngetsak, a pano:\nRev. Dr. Nang Lian Khual\nPh: 017 337 3442\nBethel Christian Church Pastor\nInnkuan sung kitot, kisel, kivuakna\nMalaysia om Zomi khempeuh, innkuan sung hamsatna, kitot, kisel, kivuakna hangin omna ding neilo a om leh ZAM in ICMC tawh kithuah inkisem khawm a, omna ding (shelter) zong mun 4 bangah kinei hi. Tua dan a hamsatna khak te'n a manlang thei penpen in ZAM zumpi ah hong zasak un. Hong kipan pih ding hi.\nEver Smile Ministry pan ZAM Thupuak bawlnading in RM50 phalna taktawh hong piakhia uh ahih manin lungdamna kong pulak uhhi. Topa’n “Ever Smile Ministry” thupha hong piaksak henla, Zomi te sungah Pasian zatsemsem ama nasem te hong suaksak tahen!\nAussie painuam te theihding a kisam thu\nTulaitak in Zomi sungah ih buaipih mahmah a hi 914 le 842 cihpen ih theihsa tek hi. 914 pen kawlgamsung ah mimal kisamna hi a, a mankhin kicithei ta hi. A result bek kingak lai hi. Hih pen Zomi movement lakpan a nasia pen khat leh tulai khangthak te ih theihpih le ih zak thute a hihi. Hih pen minam ading in ciaptehna ihdeih man in ki sukvak, ki tovak ziahziah in, a hithei bang in 914 ah kipumkhat ni kici ziahziah hi. Hih pen minam min ih ngahzawh nading ahihi. Hih pen Kawlgam sungah aom te in lawhcinna zong ngah ding a kuamah ciat in lametna ihnei hi.\nTuanung deuh a sawtlo deuh hun a kipan (914 tawh ih buai khit) 842 ci in number khat hong minthang lua leuleu in pawlkhat sinkhamna le lung hihmawhna tawh hong kidim leuleu hi. Hih 842 pen minam dinmun hong hitak nawnlo in minam sungah a mite, nuntakna nei mite vai hong hi leuleu hi. Tua a hihman in a diakdiak in Malaysia gamsungah om gambeel siau te adingin hong thupi mahmah hi. Hih thupen nuntakna nei mihingte mailam ading a hihman in nasiatak in ngaihsut huai mahmah khat hong hi kik behlap hi.\n2010 March kha a kipan 2014 dong UNHCR ii minsanna a ngahkhin ih mipihte ading hoih kasa mahmah hi. Tua a hihman in hihlai a simkha mikim in na sanggamte uh hanthawn in 914 na at ciat un ci a, innlam phone tawh ih hopih ziahziah dan in Malaysia gamsungah ih sanggam, khuapihte phone tawh hopih in 842 form ah na min napia mengmeng un ci a, ih gen mengmeng kisam hi. A hun pen ni 20 khawngbek cianlai hi.\nForm Fillup ding akisam teng:\nSponsor neilote panpih ding\nAussie gamsungah meltheih neilote hita le sponsor hongpiading omlo ci a, a lungkham khempeuhte in na lung himawh kei ta peuh unla, na form uh manlangtak in ZAM ah na ap un. Sponsor form pen fill up kuullo in anuai ateng tawh ZAM zum ah na ap mengmeng un.\nAustralia Passport Size Photo (mikhat pong 8 kisam a, anungah namin leh UN Number kiciantak in gelhding) UN Card ~ copy 1\nMalaysia gamsung naungeksuak naneihleh Birth Certificate ~ copy 1\nSponsor form pen ei buaina omlo in ih form teng a gamsung atunkhitteh hong buaipihding Aussie gamsung pan RC Biakna kipawlna lian mahmah khat in hong vaihawmsak ding hi.\nAussie gamsungah RC Pawlpi lian mahmah khat in hong panpihthei ding hi ung cihna tawh kizui in hih thu a hong tangko khia ka hihi.\nHihvai khempeuh ZAM zumpi tawh kipawl in nasep kul a hihman in hunlap in sanggam u le nau te theisak, zasak sawn ciat ni… Khampi Gualnam\nZomi thongkia teng amin List ki kaihkhopsak a, UN OPI Department ah ki Report sak hi.\nVung Ngaih Kim (Thangkhai Suangpi) leh apsala Tin Cho Oo te zato pan nausuak aciah ciangin palik te’n na matsak ahih manin avai ki buaipih a, hong suakta theihi.\nTual Lian Piang (Thangzang) pen thongkia ahih manin azi ata te tawh UN ah Report ki buaipih hi.\nPau A (Valvum) pen palik te’n na matsak ahih manin Dang Wangi ah ki buaipih hi.\nKhual Sian Mang (Suangzang) zong CID te mat hi a, Dang Wangi ah ki buaipih hi.\nCin Muan Tuai (Suangpi) pen Operasi tawh kiman a, avai ki buaipih toto hi.\nPau Ngaih Khup (Ngalzang) pen Jingjang Lockup ah ki buaipih hi.\nNeih Thiam (Tungzang) pen IPR zato ah Appointment ki buaipih hi.\nKai Sian Mung (Vangteh) pen Ampang Specialist Eye ah Appointment ki buaipih hi.\nHau Deih Niang (Tauleng) pen Pudu Clinic ah Appointment ki buaipih hi.\nKhan Lam Mang (Zampi), Go Deih Tung (Zampi), Hau Do (Singunau), Kam Lian Tuang (Bumzang), Nang Khen Tuang (Saihkhen) te nakiman uh a, Dangwangi CID te kiangah kidelh in hong suakta hi.\nTual Lian Piang (Thangzang) pen Sungai Buloh thong ah ki buaipih hi.\nPau Ngaih Khup (Ngalbual) pen Jingjang Lockup ah ki buaipih hi.\nNang Khan Suan (Kaptel) pen lamkal ah palik te’n naman a, Phone tawh ki gensak in hong suakta theihi.\nUN Card na mansuah leh\nDeihlohpen UN Card na mansuahleh na omna vengkiim aom anaipenpen Police Station ah na Report pah in. Tuapan laikhat hong piading uh a, tua na ngahkhit ciangin UN zumah paipan zaw in. Tua hileh (na kamphatleh) UN Card ki ngahkikthei khading hi. Police Report omlo in napai leh UN Card na ngahkik keiding a, laidal khat hong paikik ziauding ahih manin, laidal tawidaldal pen lemkhin denlo hi.\n1. Klang Apo Sea Food Restaurant\nah nasem ding mi 2 ki deih. Kal 1 khat vei Off, Nasep hun 4pm pan 12am. Kha sum RM1000.\n2. Cheras Berrys Coffe House\nah nasem ding mi 5 ki deih (nasem siamsa deih). Omna leh anpia, kha sum RM 1200 tawh kipan ding, Asiamsa ahih leh tua sang tamzaw ngah ding. Nasep hun 9am pan 11pm sun khawl hun om.\n3. Selayang Jaya Restaurant\nAh nasem ding mi 3 ki deih. Malay pau tawmtawm, ahih keileh Senpau tawmtawm atheite ki deihzawkan hi. Kha sum RM1000 pan RM1200\nA lunglut peuh in ZAM Palai nasepvaisai Sia Mangpu 019 510 6413 na hopih un.\nHih anuai a Phone Number te na ciamteh lecin nakisap mahmah hunkhat hong omthei khading hi. Nakisap hun aom hetkeileh alungdamhuai hiding a, ahi zongin na ciamteh veve lecin akisamkhat aomciang na piasawnthei pahding hi. Adiakdiak in matlehhen natuahkhit ciangin navai hong vanpihding Palai te Phone Number khawng nadotpan duakduak pen ziakailua theihi.\nZato kahdingte theihding thuphamawh\nMalaysia gamsung aom UN Card neinailo peuhmah in damlohna tuamtuam tawh zato kahding na om uhleh Chowkit aom Hospital Kuala Lumpur na zuankei zawle uhcin hoihpen hi. Immigration leh palik te’n UN Card neilo te nawngkaisak in hong matsuaksak thei uhhi. Nausuakding te’n UN Card na neihkei uhleh ZAM hong zasak masa unla, UN Card neite’n nasuahma un UN zumah na Report un.\norder the best dissertations in UK at www.ukdissertations.biz link\n3/24/2017 07:26:45 pm\nThat is interesting, knowing about the whole situation and what's been happening in there. I've really admired all the efforts which have taken in there and I am looking forward to it. I want to sign up for ZAM Card Street Zomi as it seems interesting enough.


url: =Hong it aom hiam? Na hau hiam? :: ZOMI DAILY\nHong it aom hiam? Na hau hiam?\nposted on 9 June 2015 at 7:25 am Lomkholna: Article, Thawntuang\nPu Peng Lam aw na kum tamta cileng hong it bang zah neita na hia, hau ngelta ni teh maw? cih aki dotleh Pu Peng Lam in tuni ciangciang hong it, lawm hoih phazah kong gen thei nai kei ding hi. Ahangin nekding ka haulai hi, nek ding ka neih nawnloh ciangin ki tel pan inteh cihsan hi. Hong it taktak na hau hiam? Hong it aom takpi hiam?\nNungak khat Bii inn hoihlo sungah a nu leh pa tawh hong khangkhia hi. A nu leh pa pen Pasian thu a hat mahmah khat ahihi. Nungak nu zong a sangkahna ah lawmdingin ki deih mello, tangval tenzong hopih nuam mello in aom laitak in Pilna hong hanciam in gual tung tuangin hong om hi. Siavuanpi dong tungto hi. A khuapih ten bang mahin a simloh laitak in a nulehpa ten Pasian maipha na zong den ahih manin a inn sunguh Jesu tawh vaihawm den ahih manin gualzawhna hong ngahto hi. Pilna nei-in nuntaknuam asak laitak in lawmhoih leh a it tampi hong nei hi. A takpi uh aidiam. A gen theih laitak in a lawmhoih pen, a it pen Jesu bek nei hi. Lawm na hau hiam?\nIh gen thei laitak, damlo in lupna tungah i om laitak, lungneu in khattang bek i om laitak in hong it ding lawm leh gual in hong ki muhloh bawl in, i muan penten hong ki theimawh bawlta leh hong nusia ngei hetlo, hong pampaih ngei hetlo khat bek nei hihang. Tua-in Jesu hi. Jesu tawh ki zom semsem leng i nek bangbang lim kisa in, lawm ihau aa i hau keizong in lungkim mahmah lel hi. Jesu bek it in midangte itlo cihzong a puatham hizel hi. Jesu in kei hong it mah bangin midangte zong it ding hi cihzong muhna man ahihi.\nCimawh dongtuak ki sa in i om laitak in hong it ding mi, lawmin hong hopih ding mi muhhak kha mah ding hi. Tua dinmun in i om laitak bek in Jesu ki phawk kha pan thei hi. Tua pipi mah in hong itna hong ngaihna a kiam ngeilo cih ka phawk sansan hi. Nuamsa in i om laitak in Jesu phawk khalo in om mahleng hong nusia ngeilo in, nop sakna leh haksatna hun khempeuh ah hong ki tuahpih den veve hi cih ka phawk hi. Lungdam.\nKa laigelh tengteng>>www.zomi-angvaan.blogspot.com\nPrevious: Piancil leh Tuhun Bangkilamdang ~ Rev. Fr. Damian Dal\nNext: Singlamteh Ciaptehna: Kipatna leh Thupitna ~ Rev. Fr. Damian Dal\nThunget Hun vs Nasep tam ~ Pau Do Lian\nMoses nuntakna leh a makaih ziate ~ Pau Do Lian\nEi-le-Ei kitheihsiamna ~ Dr. Sanga R. Laingek\nMyanmar, Ayeyawady gamsung ah sai abengsim mikhat kikapliam\nZAM Thupuak :: 12 February 2017


url: =Kuala Lumpur pan Kuching azuan vanleng sungah Passenger khat si :: ZOMI DAILY\nposted on 25 March 2018 at 8:05 pm Lomkholna: Malaysia, News, Sawltak, World\nMalaysia gamsung ah vanlengkhat Kuala Lumpur khuapi panin Kuching City zuanin alenlaitak Passenger khat vanleng sungah si cih Bernama pan kiza hi. Tua vanleng pen Malindo Air te vanlengkhat hi a, Passenger asi pen pasalkhat ahihi.\nMalindo Air panin thunei te genkhiatna ah tua Passenger asipa pen amin Wong Ho Huah hi a, kum 46 aphakhin khat ci uhhi. Amahpen Sisan Cancer natna ahi “Leukemia” natna anei hi a, tuni Sunday (March 25) ni in South China Sea tuipi tungah vanleng alenlaitak in asi hi ci’n genkhia uhhi.\nTua asi Passenger papen Malindo Air Flight OD 1606 vanleng sungah asanggam pasal khattawh atuangkhawm uh ahihi. Kuala Lumpur International Airport (KLIA) panin Kuching International Airport (KIA) zuanin Malindo Air tawh alenkhiat khitzawh asawtlo in vanleng sungah 11:10am hunin asi hi ci’n Flight Supervisor in genkhia hi.\nVanleng sungah misi aom ciangin vanlenghawl te’n Police te zasakkhol uhhi. Kuching International Airport ah tua vanleng pen 12:03pm hunpawl in tungthei a, Sungai Maong Police Station panin palik honkhat in vanlengtual ah delhpah uhhi.\nPolice thukan te genkhiatna ah tua Passenger asipa pen Leukemia (Cancer) natna tawh asi hi, bangmah ki bawlsiatna omlo in anatna tawh asi hi ci’n genkhia uhhi. Amahpen Cancer natna aneihzawh kum 2 bang avalkhin kici hi.\nMore: India ah Passenger Bus khat tuisung ah kia in, mi 36 in sihlawh\nKuching deputy police chief Supt Abang Junaidi Abang Anuar in agenna ah hih buaina pen bangmah ki bawlsiatna omlo, asivat “Sudden Death” hi ci’n tuni in Statement ah genkhia hi. Asipa ii aluanghawm pen Sarawak General Hospital ah kipuak a, asihna akician in velcianna Postmortem kibawlding cih kiza hi. Sawltak #zomidaily\nPrevious: Tedim Sialtang Tuinaak\nNext: Langzang khua ah ZBCM Board of Management Meeting


url: =LESSON 7: Buaina Hong Om Ciangin - Zomi Adventist Innkuan\nBuaina Hong Om Ciangin\nTu Kaal Sungin Sim Ding: Sawl. 6: 1-6; 10: 1- 23; 11: 3 – 24; 15: 1-22; Matt. 5: 17 – 20; Amos 9: 11, 12\nKAMNGAH: “Khrih sungah a kiphum note in Khrih’ pianzia a nei khinta na hi uh hi. Tua ahih manin Jew mi le Gentail mi, sila le sila ahi lo, numei le pasal cih bangin kideidanna om nawn lo a, note khempeuh Khrih tawh na kipawlna hangun pawlkhat hi-in, a kibangkim na hi uh hi” (Galatia 3: 27, 28).\nKhristian kipawlkhopna sungah a hamsa mahmah khat in pawlpi nasepzia, pawlpi dinmun muhzia, pomzia tuamtuam hong om ciangin kipumkhat ding hamsa hi. Tua thute in kipumkhatna siasak hi. Tuhun pawlpi in Thuciam Thak sung pawlpite tawh kilamdang lo hi. Mihing i hih manin kilamdanna om mah ding hi.\nKhristian masa-te lakah zong Thuciam Lui tawh kisai thute a muhzia uh, a pomzia khatlekhat kibang lo hi. Khatlekhat kilangneihna tawh kipelh lo uh hi. Hih bang thute in pawlpi susia thei hi. Ahi zongin sawltakte le makaite pilvang takin Kha Siangtho makaihna zui uh ahih manun tua bang buai-na tuamtuamte beisiangsak uh hi.\nNung kaal lamsungin pawlpi masate’ kipumkhatna i pulaak hi. Tu kaal sungin kipumkhatna a susia thei buai-nate koi bangin lemtuah uh cih i kikum ding hi.\nSawl. 6: 1 sim in. Bang thu in pawlpi buai-sak hiam? Meigong huhna tawh kisai bang thubuai om hiam?\nKhristian mi masa-te in huhna a piak uh ciangin Hebrew meigongte sangin Greek meigongte huhna tawmpiak zawkna hangin pawl sungah buai-na hong piang hi. Tua bangin maipha piakzawk deuhna in buai-na piangsak hi. Lai Siangtho in pulaak lo ahih manin maipha piakzawk om takpi hi thei, hi lo thei hi. Ahi zongin mi kimkhat in tua bangin pulaak uh hi. Tua buai-na in pawlpi kikhenkhapna piangsak thei hi. Minam kideidan khak ding ol mahmah hi lo hiam?\nSawl. 6: 2-6 sim in. Koi bangin pawl sung buai-nate makaite in siangsak uh hiam?\nHun masa pawlpi in khang mahmah hi. Thu-um mi hong tam semsem ciangin sawltakte tungah vangik hong tung hi. Pawlpi makai (deacon, Thuciam Thak in deacon ci-in gelh lo hi mah taleh) ding mi 7 kiteeng khia ahih manin Jerusalem pawlpi buai-na hong bei-in, thu-um mite in pawlpi nasepna-ah hong kihel thei uh hi.\nSawltakte in Greek meigongte’ pulaak thute hoihtak ngai-in, buai-na a ven nadingin mipite zong thudong uh hi. Mi 7 a telkhiatte un sawltakte tawh nasemkhawm uh hi. Hih makai 7 in Kha Siangtho tawh kidimin, pilna le thungaihsut siamna nei uh hi (Sawl. 6:3). Mi 7 a teelma-un sawltakte in thuhilh le meigong huhna sem khawm uh hi. Ahi zongin makai 7 teelkhit uh a kipan sawltakte in thuhilh nasep bek sem uh hi. Tua bangin nasem ding leh nasep khen uh hi. Amau sanciatah sem uh hi. Luke in Thuhilh nasep le cimawh huh nasep a pulaakna-ah ‘diakonia’ kammal zang hi (Sawl. 6:1). A khiatna in ministry ahih kei leh service (nasepna) hi.\nTua buai-na tawh kisai-in makaite in pawlpi mite a kaihkhopna uh in bang thupi hiam? (Sawl. 6: 2)\nGentail Mite Kikhelna\nGentail mite in hotkhiatna thu-um a tam semsem ciangin pawlpi masa sungah pawlpi nasep le pawlpi dinmun a lauhuai-sak dinmun hong tung hi.\nSawl. 10: 1-23 sim in. Gentail mite in hotkhiatna thu a up nadingin Kha Siangtho nasep ahihna bang thu in pulaak hiam? _________________________________________________________\nPeter in a mangmuhna hangin lungmang hi. Bang hang hiam cihleh thukhun bangin, Jew thuzui kician mi khat in sasiang lo ne ngei lo hi; sasiang lo tawh kiniinsak lo hi (Siam. 11; Eze. 4: 14; Dan. 1:8). Ahi zongin Peter’ mangmuh in sanek ding le sanek loh ding thu hi lo-in, tuhun khatlekhat kideidanna mah bangin, Gential le Jew kikal kizopna zia hoih lo thuhilhna dingin mangmu hi zaw hi.\nA cilin Khristian pawlpi sungah Jew mi bek om hi. Hih Jew mite in kamsangte genkholh bangin Jesuh in Messia hi, ci-in a um Jew mite hi. Kihilh bangbangin thukham a zui Jew mite hi uh hi. Hih Jew thu-um mite in Jesuh Khrih i upna in Thuciam Lui thupiakte beisak lo hi, ci-in um uh hi (Matt. 5: 17- 20)\nSawl. 10: 28, 29, 34, 35 sim in. Koi bangin Peter in Joppa khua- a a mangmuh a khiatna bang hi dingin ngaihsun hiam? Bang in tua bangin ngaihsunsak hi ding hiam?\nGentail mite in Khristian pawl sungah a hong kikhel nadingin Kha Siangtho in makaih hi. Gentail mite in Khristian a suah nadingun vunat kul lo hi; Jew mi a suah uh kisam lo hi. Nungzuite in Pentecost ni-in Kha Siangtho a ngah bangun, Cornelius le a innkuanpih tungah Kha Siangtho kibuahna in Pasian’ deihna hi, ci-in Peter le a lawmte in pulaak uh hi (Sawl. 10: 44 – 47). Jew mite tungah Kha Siangtho kipiak bangin Gentail mite tungah zong kipia ahih leh, Jesuh in Messiah hi, ci-in a sang mite in vunat kisam lo hi, cih kilang hi. Pawlpi masa in hih thu buaipih hi.\nKha Siangtho in Makaih\nJerusalem a om Khristian makaite in Caesarea khua a Cornelius tungah thupiang a zak uh ciangin , thukan dingin Peter sawl uh hi. Biakna makaite in Peter gamtatzia hoihsa lo uh hi. Bang hang hiam cihleh Moses Thukham in Jew mi khat in Gentail mi khat tawh annekhawm thei lo ding hi, ci hi (Sawl. 11: 3)\nSawl. 11: 4-18 sim in. Peter in Kha Siangtho nasepna bangci pulaak hiam? A thupiangte a pulaakna bulpi in bang hi ding hiam?\nBiakna makaite in Peter gamtatzia le Gentail mite tuiphum ding a vaihawmna a mawksak uh hangin, Pentecost ni-a Kha Siangtho nasep bangin tu-in zong Kha Siangtho in Peter makaih hi, cih pen kilang mahmah hi (Sawl. 11: 12). “ Amaute in hih thu a zak uh ciangin mawhsakna thu gen nawn lo uh a, ‘Gentail mite zong kisikin a nuntak theih nadingun Pasian in hunhoih pia hi,” ci-in Pasian a phat uh hi (Sawl. 11: 18).\nSawl. 11: 19 – 24 sim in. Tua khit ciangin bang thupiang hiam?\nMakai pawlkhat in Cornelius le a innkuanpih tung a thupiang in thutuam khat hi-in, tua bangin hong piang kik nawn lo ding hi, ci-in ngaihsun uh hi. Ahi zongin Kha Siangtho’ nasep tua bang hi lo hi. Stephen in thahna a thuak khit ciangin Jesuh nungzuite in Jerusalem khua pan Judea, Samaria, Phoenicia, Cyprus le Antioch cihte dongin kizel uh a, Gentail mi tampi in Jesuh Honpa-in sang uh hi. Jesuh in hih bangin a pian ding genkhol hi (Sawl. 1:8). Tua laitak a biakna makaite dingin kingaihsun lecin, Gentail mi tampi in thu-um mi a hong suah ciangin pawl sungah koi-ci bangin kalsuan ding cih pen a hamsa ding thu hi mah hi.\nKoi bangin pawlpi le hotkhiatna thupuak tawh kisai muhna kicinlohna hangin i teci panna muibun lo sak hiam?\nSawl. 15: 1, 2; Gal. 2: 11 – 14 sim in. Bang thu hangin pawl sung buai hiam?\nPawlpi masa sungah buai-na in thu-um mite kipumkhatna lauhuai-sak hi. Jew Khristian kimkhat in hotkhiat ngah nadingin Pasian tawh thuciamna sungah om kul a, vunat ding kisam hi, ci uh hi. Pasian tawh thuciam limtakin a zui mi in Gentail mite tawh kizopna nei thei lo ding uh hi. Tua bangin Gentail mi tawh kizopna uh hileh hotkhiatna tawh kigamla ding hi, ci uh hi.\nJew mite in Gentail mite tawh kizop loh ding khuahtakin gen uh hi. Tua bang thukhun a om manin Gentail mi khat in Jesuh nungzui a suah nop leh hamsatna lianpi om hi. Thuciam Lui sungah Messiah Honpa thu a kigen kholh bang mahin, hotkhiatna thuciam sungah a lut nop uhleh, Gentail mi khat in Jew mi a suah masak a kul mah hiam?\nSawl.15: 3 – 22 sim in. Jerusalem Council ah bang thu kikum uh hiam?\nThuciam Lui sunga vunatna thukham tawh kisai kikuppi-na nei uh hi. Antioch pan sawltakte, upa-te le makai-te tukhawm uh a, a thu kikup uh khensatna nei zo lo uh hi. Tua leh Peter, Barnabas le Paul in thugen uh hi. Peter thugenna sungah a mangmuhna thu sung mah bangin Pasian in Gentail mite tungah Kha Siangtho pia hi. Tua in Gentail mite lakah nasep kihongsak hi. Tua khit ciangin Paul le Barnabas in amaute tungtawnin Gentail mite tungah hotkhiatna thu a theihsakna thu cihte pulaak uh hi. Tua thu hangin mi tampi in thuman hong mu uh hi. Peter in a thugenna-ah “ Tua bangin i gamta het kei ding hi. Amaute mah bangin eite in zong i upna hangin Topa Jesuh hehpihna tawh hotkhiatna i ngah hi,” ci-in thu a gen hi (Sawl. 15: 11). A khiatna in kum za tampi Gentail tawh kisai a ngaihsutte uh hotkhiatna thu hangin a mawkna suak hi.\nUpna thuthuk theihzawkna hangin na lungsim kikhel ngei hiam? Na upna tawh kisai na telzawk manin bang thu na muhbeh hiam?\nA Hamsa Thukhupna\nPawl sung thubuai lemtuah dingin Antioch panin makai muanhuai kimkhat in Jerusalem a makaite tawh kimu dingin kisawl hi. Sawltakte, upa makaite, James cihte nai tampi sung thu kikupna a neih khit uhteh pawlpi kalsuanzia ding thukhensatna hong nei uh hi (Sawl. 15: 13 – 20). Gentail mite in Khristian a suah nadingun Jew minam suah kul lo hi; vunat a kipan biakpiakna thukhunte zuih ding kisam nawn lo uh hi, ci-in hong khensat uh hi.\nAmos 9: 11, 12; Jer. 12: 14 – 16 sim in. Israel gam tawh kisai-a om mite tawh kisai bang genkholhna om hiam?\nJames in a thugenna-ah Amos siksanin thugen a, Thuciam Lui kamsangte in namdangte in zong hotkhiatna sung hong lut ding hi, ci-in pulaak ciat uh hi. Israel mite tungtawnin minam khempeuh in hotkhiatna sung hong lut ding uh hi, cih pen Pasian’ geelkholh hi. A taktakin Abraham le ama suanlekhakte tungtawnin minam khempeuh in thupha ngah dingin Pasian in Abraham a sapkhiat ahi hi (Pian. 12: 1-3). Kha Siangtho’ makaihna tawh Gentail lak a nasem Peter, Barnabas, Paul, Gentail mite kikhelna cihte thupi simloh hi thei lo hi. Hih bang thute in Thuciam Lui genkholhnate tangtung hi, cih kilangh hi.\nA taktakin Pasian in Israel mite laka om Gentail mite aa dingin thukhun koihsak khin hi (Siam. 17, 18). James in tua thukhunte siksanin khensatna pia hi (Sawl. 15: 29). Gentail mite in Jesuh sungah hotkhiat ngah dingin Pasian in Gentail mite sam hi. Kha Siangtho in makaihin a theih ngei loh uh Lai Siangtho thuthuk theihtel semsem uh hi.\nAntioch pawlpi kalsuanzia ding Jerusalem Council khensatnate Sawl. 15: 30 – 35 sungah kimu thei hi. Tua khensatna hangin thu-um mite in lungdam uh hi (Sawl. 15: 31). Kha Siangtho kimakaihsakin, Pasian’ kammal zui-in itna, sepkhopna, kimuanna a om ciangin pawl sung buai-nate lemtuah zo uh hi.\nJerusalem Council khentatna tungtawnin khat ii thugen ngai bek tham lo-in i zaknop loh thu gen uh hi mah taleh a thugen uh thuman hi kha thei hi, cih lungsim neih ding cih hong hilh hi lo hiam?\nNgaihsutbeh Ding: Ellen G. White, “ A Seeker for Truth,” 131- 142; “ Jew and Gentile,” 188 – 200, in The Acts of the Apostles.\nJerusalem Council sunga kihel thukhentatna nei-te in Jew le Gentail mite Khristian upna sungah a khansuah sawltakte, thuhilhsia le mun tuamtuam panin palaai makaite kihel uh hi. Jerusalem pawlpi pan makaite le Antioch panin palaai banah pawlpi makai honkhat zong kihel uh hi. Amaute thukhentat in Pasian’ deihna tawh kituak hi. Limtak ngaihsutna tawh khentatna nei thei uh hi. Pasian in amaute buai-nate beimangsak hi. Hih thu Kha Siangtho ompihna tungtawnin kimu thei hi. Kha Siangtho makaih bangin a nuntak ding theihtel uh hi. Khristian thu-um mi khempeuh kaikhawmin a tamzaw thukimna tawh thukhenna hi lo hi. A sia le a pha khentel theihna nei sawltakte le upa kim khat in khensat uh, amau khentatna bangin mipi in zui uh hi. Mi khempeuh in makaite’ thukhentatna tawh lungkim khin lo uh hi. Kilangneihna, kihihsaknate hangin buai-na om hi. Hih bang mite in Pasian nasem mahin kingaihsun uh hi. Khatlekhat kigensia-in khialna zong uh hi. Sep ding tuamtuam geelna nei uh a, hotkhiatna thugen mite nasep nawngkai-sak uh hi. Pawlpi kipat a kipan pawlpi in buai-na tuak a, leitung bei dongin pawlpi in buai-na tawh kipelh lo ding hi.” Ellen G. White, The Acts of the Apostles, 196, 197.\n1. Koi bangin pawlpi masate ettehin tuhun pawl sung kilemlohna buai-nate siangsak thei ding i hiam? Pawlpi masa sung upna tawh kisai buai-na panin pumpi kipumkhat theihna siksanin, koi bangin tu-in pawlpi in ngei-na, minam, pau kibang lo hi kipumkhatin mainawt ding hiam? Bang thu kimakaihsak ding i hiam?\n2. Friday ni-a Ellen G. White’ laigelh i sim ciangin pawlpi masate kipumkhat uh hi taleh bang thu in pawlpi thaneemsak hiam? Tua a deihhuai lo thu in bang hong hilh hiam?\nTomlakna: Pawlpi masa sung a buai-nate in thu-um mite kikhenkhamsak thei hi. Ahi zongin thu-um mite in Lai Siangtho’ sawl bang zui-in Kha Siangtho in amaute makaih ahih manin buai-na tuamtuam lakah pawlpi in kipumkhat thei hi.\nPrev post Cidamna\nNext post LESSON 8: UPNA-AH PUMKHAT


url: =A etteh huai nuntakna – Zomi News Journal\nA etteh huai nuntakna\nPosted on June 4, 2016 by thangmuan502@gmail.com in Article // 0 Comments\nADS\t* Li Juhong Nuntakna Kiukhatpan Thalakna *\n> Li pen Wadian Village, Hechuan District, South-West China’s Chongqing a local doctor khat ahi hi.\n> Ama kum 4 a phak 1983 kumin nursery sangkah a apaina ah motorpi(truck) khat in nawkkha a, accident tuak hi. Tua panin a khe tegel kitan sak hi.\n> Nat le sat tampi thuakin lam pai thei loin kum 4 sung bang hun hong zat khit ama kum 8 ciangin a khut tegel le sing tutphah(wooden stools)te zangin lam pai hong kisin kik hi.\n> Kha 4 sung bang khitui luang liang mahin hong kisin to a, atawpna ah hong zang thei ta hi.\n> Tua bangin haksatna tampi tuakta se leh a neulai peka a sunmang khat ahiden ‘Siavuan'(doctor) hih ding tupna nei teta ahih manin a inn le lo nusia in mundangah pilna hong sin hi.\n> Kum 2000 kum ciangin Vocational School pan gualzawhna hong ngah a, tua panin 2001 ciangin a khua vuah Siavuan a sem pah hi.\n> Pasian thupha piakna tawh amah ahuh ding Xing kici pa tawh 2001 kumin kiteeng uh hi.\n> Xing in Li tawh a kiteen uh ciangin ama nasep nusia in, a lawmnu huh a, innsung nasep bek hi loin a zi paina ah zui kawikawi hi.\n> Li in a khut le a tutphahte zangin a pai zawhlohna munte ah a pasal Xing in a nungzangah pua in paipih den hi.\n> Tua bangin huh a, cina kumtampian ama kiang a zuan zolo le khuadangte ah zong cina bawlin pai kawikawi uh hi.\n> Li in kum 15 val sungin tutphah 30 val bang siat a, ama khuasung a om cina mi 6,000 val bang bawl hi. Wadian khuapen inn 300 val bang hi-in a kim ah inn 1000 val khuaneu pawlkhat tawh kizom hi.\n> Li in a tuahkhak thute tung panin a gen kammalte in\n~ “Pahtakna ka ngahloh hangin ka sep dinga kilawm ci-a ka ngaihsut ka sem hi. Siavuan khat ahi dingin ka zomtoto ding hi,” ci-in Local reporterte kiangah na gen hi.\n~ Midangte tawh ka kingaihsut ciangin amaute sang haksatna ka thuak zaw hi. Ahizong amau le amau akihuhte Pasian in huh hi, cih kammal om ka um a, tua tawh thala in ka mainawt hi,” ci-in a gen hi.\n~ Li ii nuntakna ah haksatna tampi thuakin maizum huai mahmah taseleh a tupna ahi Siavuan a suah theih nadingin haksatnate thuakin Zatui siamna a sin hi. Tua mah bangin haksatna tampi kawmkal pan Siavuan hong suak takpi a, mite ading thupha hong hi hi. I nuntakna sungah haksatna i thuakkha mah ding hi. Ahi zongin Pasian hong piak i visionte i tangtun nadingin lungkia loin nawksuak teitei ni! Tua hileh i sunmang tangtungin mite ading thupha ihi ding hi.\n~ Xing in ama nasep nusia in azi huh a, a kisap leh a nungzangah pua in, a kisap leh a sawn kawikawi manin cina tampite a hunlap in kibawl thei a, mite nuntakna tampi kihonkhia hi. Tua mahbangin i zi i pasalte huh in panpih ding kisam hi. Midangte nuntakna ah phattuamna apiangsak ding ahih naakleh midangte huh leh panpih ding lunghiang kei ni!\n~ Kha cina taksa cina nite’n damna a ngah theih nadingin Pasian nasemte panpih ni! I manam ading nasemte panpih ni! Na hoih a semte panpih ni! Tua hileh i ci uh damin lungdamin i nungta thei ding uh hi.\n××- “BEEM PAN KHAT” cih thulu tawh laibu thak ading kong maleppihna ahi hi.\n××- Nunglam a kong postteng tawh mi nga bang kong gelhkhia ta hi. Bangci sa, laibu ah hel huai dinga kilawm midang i theih a om leh hong hilh un cih huhna zong hong gen beh nuam.ing!\n×× – Lai sim mimal kim Topa’n thathak hong guan teitei ta hen!


url: =Pasian In Kua A Hiam? | A Lungdamhuai Thu\n1. Pasian ba’hang i biak ding kilawm hiam?\nA man Pasian in na khempeuh a Piangsakpa hi. Amah pen kipatna le tawpna om lo hi. (Late 90:2) Lai Siangtho sunga om a lungdamhuai thu pen Pasian kiang pan hi. (1 Timoti 1:11) Pasian hangin eite nungta i hih manin amah bek biak ding kilawm hi.—Maangmuhna 4:11 na sim in.\n2. Pasian pen bangdan ahi tam?\nPasian pen kuamah in a muh theihlohna pen mihingte saang a sangzaw, Kha pumpi ahih man hi. (Johan 1:18; 4:24) Ama piansak nate pan Pasian’ hoihna leh a ngaihsutnate i mu thei hi. Gentehna in, singgah theeino leh paakte limh takin i ngaihsut ciang Pasian’ itna leh pilna kimu thei hi. Khuavannuai i a zaina en leeng zong a thahatna hong theisak hi.—Rom 1:20 na sim in.\nLai Siangtho simna in Pasian’ hoihna hong theisak zaw kaan hi. Gentehna in, Pasian in a deih le a deih loh, mite tawh a kizopna, thu piang tawh kizui in a thukkik dante Lai Siangtho-ah na lak hi.—Late 103:7-10 na sim in.\n3. Pasian in min a nei hiam?\n“Vantunga om kote’ Pa aw, na min siangtho kizahtak hen.” ci-in Jesuh in a gen hi. (Matthai 6:9) Pasian in minthangna tampi nei hi taseleh min khat bek a nei hi. Tua min pen paunam khatciat ii lawhdan kibang lo hi. Zomite in “Jehovah” mah i ci hi.—Late 83:18 na sim in.\nTedim Lai Siangtho sunga, “Theihhuai kammal pawlkhat” nuai-a “Topa” cihna munah na en in.Lai Siangtho letkhiat tampite-ah Pasian’ min kihemkhia a, Topa ahihkei leh Pasian cih za min tawh kilaih hi. Ahih hangin Lai Siangtho a ki-at lai-in Pasian’ min 7,000 dektak na om hi. Jesuh in Pasian thu mite a hilh ciangin Pasian’ min na theisak hi.—Johan 17:26 na sim in.\nHih itna nei Pa bangin, Pasian in hun saupi a’ding deihsakna tawh hong sepsak hi\n4. Jehovah in hong don naa?\nGimnate hong tamna pen Pasian in hong don lo cihna maw? Pasian in mite a ze-et nop mana gimna hong tuaksak hi, ci-in mi pawlkhat in a gen uh hang, tua na hi lo hi.— James 1:13 na sim in.\nPasian in mite’n amau ut thu-a teel khuan a piakna tawh na pahtawi hi. Tua ahih teh, Pasian’ na sem dingin, i ut thu-a ih teel theih pen a lungdamhuai na hi mawk hi. (Joshua 24:15) Ahih hangin mi tampi’n a hoih lo teel uh ahih man in gimna hong tamzaw hi. Hih hoihlo nate Jehovah in a muh ciang a khasia hi.—Piancilna 6:5, 6 na sim in.\nJehovah in hong don Pasian hi. Eite lungnuamtaka a nungta dingin hong deih hi. A sawt lo-in gimnate a piangsak mite hemkhia tading hi. Tu hun sunga gimnate Pasian in a phalna a hang na om hi.Tua thute pen khen 88 na ah kisin ding hi.—2 Peter 2:9; 3:7, 13 na sim in.\n5. Pasian tawh bangci naih thei ding?\nJehovah in thungetna tawh amah i naih ding hong sam hi. Mimal ciat tungah hong lungluut hi. (Late 65:2; 145:18) Mawhna hong maisak nuam hi. Ama lungsim tawh a kituak dingin a hanciamte leh hanciam napi a tun zolote na theisiam hi. Tua manin, a cingtaak lo i hi zong, Pasian kiang ih naih nang kibawl thei hi.—Late 103:12-14; James 4:8 na sim in.\nPasian in nuntakna hong pia ahih manin a kuamah peuh sangin amah i it zawk ding kilawm hi. (Marka 12:30) Pasian thu sin behin hong ngette sepna tawh i itna lak hi leeng amah tawh i kinai ding hi.—1 Timoti 2:4; 1 Johan 5:3 na sim in.


url: =Zombie Passions : BRAINS!!! Group\nForget braiinns, I prefer nice breast & thigh Of course my description is t...\nZombie Survivalist , BRAINS!!! , Professional Zombie Killer , Male Seeking Female Zombie , Zombie (Mutated Virus) , Zombie (Meteor Related)\nZombie Survivalist , BRAINS!!! , Zombie Lover , Zombie Wannabe , Professional Zombie Killer , Male Seeking Male Zombie , Female Seeking Male Zombie , Zombie Film FANatic , Seeking Zombie For LTR


url: =ZOMITE SUL. ~ Sukte beh leh Tedimgam tangthu’(1996) Laibu pan… - Laibu Saal\nHome > Thuluui/Articles > ZOMITE SUL. ~ Sukte beh leh Tedimgam tangthu’(1996) Laibu pan…\nZOMITE SUL. ~ Sukte beh leh Tedimgam tangthu’(1996) Laibu pan…\n~ Sukte beh leh Tedimgam tangthu’(1996) Laibu pan…\nAmun : Sakollam Veng, Tedim Zogam\nI. KAWLGAM SUNG TUNNA\nII. PYU, KANYAN, TET MINAM PIANKHIATNA\nIII.TET (CHIN) TE LUTNA\nIV. TET (CHIN) TE KI-UKNA\nV. TET (CHIN) TE PHUALPI PAGAN PAN KIKHENNA\nVI. ZOMI ( CHIN) TE ZOGAM TUNNA – A.D 1000 KUAM\nNidang i pu i pate in Mongolian gam pan in Tibet gam nitumna lam a om Mual sang tung zuanin a teeng, Mongot minam sungpan hong piangkhia Mongolia minam ahi hi. Tua hun lai-in sing le suangte galhiam in na zang uh hi. Gal le sa launa leh anneek tuidawn haksatna hangin munkip gamkip neilo in gamnuam gampha zuanin na lal kawikawi uh hi.\nTibet gam sung a teen hun sungun Kawlgam ah Nigarito leh Indozini minamte na teeng khin uh hi. Tibet gam ah neek le dawn a kicin loh ciangin Monkhama, Tai-Shan leh Tibeto-Burman minam lian thum in na kikhen uh a, ahun hun, apawl pawl in Kawlgam sungah na lal uh hi. Tua minam thum sungpan in Monkhama minamte in Salween ( ) gun leh Mechaung gundung zui-in Kawlgam na tung uh hi. Kawlgam ah ateeng sa Nigarito leh Indozini minamte hawlkhia in Irrawaddy, Sittaung leh Salween gundung kuam tengah na teeng uh hi. Tu hun Kawlgam sunga teeng minamte sungpan in Kawlgam ah ateeng masa pente ahi uh hi. Mi hong tam semsem ciangin kikhenthang leuleu uh a, khua tuam tuam satin na teeng kawi kawi uh hi. Tua hun khuapi minthangte in Tuhwanahbungmih (Thahton), Hanthawaddy (Okkalapa), Dagon, Bassein, Thanlyan, Twinty, Moulmein, Pegu leh Mohtama tea hi hi.\nMonkhama minamte Kawlgam sung a tunkhit a sawtlo in Tibet-Burman ki-ci minamte, Tibetgam ni suahna lam a om Bramaputra gundung zui-in na lal uh a, tua pan Irrawaddy leh Talawady (Chindwin) gundung zui-in Kawlgam na tung uh hi. Tua minamte Takaung khua ah na teeng uh a, Kawlgam a tung nih na minamte ahi hi.\nBC 100 kum pawl in Chinagam Yanyigun khanglam a teeng Tai-Shan minamte in China kumpi ukna thuak zolo in Shangam teng ah na teeng uh hi. AD 200 kum pawl in Asiagam laizang pan-in Karen minamte hong lal in, Irrawaddy leh Salweengun kikal tengah hong teeng uh a, tua lai pan pawlkhatte zaang lei ah teengin pawlkhatte mual tungah teeng uh ahih manin Zaanglei-Karen leh Mualtung-Karen nam nihin kikhen cih thu 1947 kum GE Harvey gelh “Outline of Burmese History” leh 1947 kum Daw Thein gelh “Burmese History” sungah kiciamteh hi.\nTua hun Kawl gam sunga teeng mite in a mau teenna mun ciatah a maul eh a mau ki-uk uh hi. Takaungkhua ah Abirasa in kumpi sem a, a mah a sih ciang a tapa Kanyasakyi leh Kyanyasange te a pa kumpi za a kituh uh hi. Kanyasange Kumpi a suak hi. Tua ciangin a u pa Kanyasakyi Takaungkhua panin a galkapte tawh Talawadygun (Chindwin) kantan in Bunglung khua (Zasagyo) a saat hi.\nKanyasange kumpipa a sih ciang Duatapong in kumpi sem a, Takaungkhua pan lalkhia in Tazekhittaza khua a saat hi. Duatapong a sih ciang Tamudare in kumpi sem a, gam leh lei makaih zolo ahih manin AD 721 kum pawl in Tazekhitaza khua kisia a, Pyu, Kanyan, Tet kici minam thumte hong kikhen uh hi. Pyu te Kawlmi, Kanyan te Rakhaingmi, Tet te Chin mite hi cih thu G.E. Harvey gelh “Outline of Burmese History” ah kiciamteh hi.\nTua bangin minam thum te hong kikhen uh ciangin Pyu leh Kanyante kido uh a, Kanyan mite in Tazekhitaza khua nusia in ni tumna lam Thandwe (Sandoway) mualdung tengah teeng uh hi. Pyu minamte sungah kilem loh na hong piang leu leu in a maul eh a mau hong kido uh hi. Tua ciangin Pyute khen thum hong kisuah uh hi. Khen khatte in Ciahben minamte bel, khen khat in Tetminamte bel in, a om lai khen khatte in Tazekhitaza khua puah pha kik-in a teeng uh hi, cih thu G.E.Harvey gelh “Outline of Burmese History” leh Daw Thein gelh “Burmese History” sungah kiciamteh hi.\nAD 721 kum Tamuhdare in kumpi a sep hun sung Tazekhitaza khua kisia in, minam pi thum te a kikhen khit uh Tet (Chin) minamte in Mun le gam zong dingin a sul lui uh Irrawaddy gundung zui-in khenpi nih in hong kah to uh hi.\nA pai masate Irrawaddy leh Chindwingun kituahna mun a tun uh ciangin anung a hong pai anaute theih dingin Nahtangkung temtawh bantan in lampi alak uh hi. Chindwingun kantan in Sagaing, Monywa, Pagan, Nyaungoo khuate saat in ateeng uh hi. Tua gam ateen sungun Tet pan Chin min hong piang a, tua ateenna munteng “CHIN TE PHUALPI” ci-in tudong in taangthu theite in na ciamteh uh hi. Tua a kipan Talawadygun pen Chindwingun in kilaih a, tua ateenna mun uh tudong in kimuthei lai hi. Monywa khua kiang Sibani khuapan tainih na ah Chinte Tualbawlna Mualsuang Pi 13 a sang khat tudong in om lai a, tua mun pen Kawlte in “Chin Phaya (Chin God)” cihi cihthu Falamgam kum 100 cinna Magazine laibu laimai 232 ah kiciamteh hi. Sagaing khua sungah Chinsuhywa kici Chin mite kikhoptuahna mun khat om hi cih thu L.H. Tun Thawng gelh “Zomite Takkhahna” laibu sungah kiciamteh hi.\nPagan khua min hong piankhiatna tawh kisai in zcil-in Pugamah, Pagamah ( ) cih kammal hi-in tuapan Pagan kici hi cih thu U Ba Than gelh “Kyaungtung Myanma Yazawin” taangthu bu sung leh Dr. Neih Sial Tual Cin Ph.D gelh “Guite kual a Lutna” 1985 laimai 2 ah AD 1044 a Kawlte khuapi Pagan pen i pu i pate naming phuahsa leh luahkhitsa hi ci-in kiciamteh hi.\nA nunung a hong pai Tetmi (a nauzawte) Irrawaddy leh Chindwin gun kituahna mun hong tun uh ciangin apai masa a ute bantan Nahtang kungte azik suak saupi na phakhin ta ahih man in “I ute gun kantan in i delh hang pha zo nawn kei ni” ci-in patio suak uh a, Bahmawgam tengah khua saat in a teeng uh hi. Tua khit Tet pan Kachinmi kici uh hi. A pai masa a ute tawh a kimansuah na uh a phawk tawntung na dingun Tempai a bawl uh ciangin a buptuah in bawl lo in aphel langkhat bek bawl uha, Inn a lam uh ciangin i u Chinte hong tun uh ciangin a omna dingun ci-in Inn deikhat a awngin koihkhol sak den uh hi cihthu 1978 kum a kibawl “Kaalzang Suante beh Tangthu” sungah kiciamteh hi. Tazekhitaza pan a kikhen khiat a sauvei khit ciang, Kachin min piang khia pan ahih manin AD 1598 kuam in kimu khia pan hi cih thu G.E.Harvey gelh “Outline of Burmese History” sungah kiciamteh hi.\nTua hunin ateenna mun ciatah amau leh amau ki-uk uh a, Kawlgam sungah Pyu(Mon) leh Tet (Chin) kumpite minthang hun ahi hi. Tua hunsung in China kumpi gamvilte tawh sum kilei sum kizuakna nei uh a, AD 750 kum in China kumpipa Kilofeng in Pyu kumpigam simin zo ahih manin Pyu kumpi neihsa teng leh galkap teng matsak in Kunming khua ah a ciahpih hi. Tua a kipan Pyu kumpi hong kiam hi. Tua hun Tet (Chin) te teenna khua singkulh tawh ki-um a, a laizang ah Kumpi inn kilam hi. Kumpi inn kiimkot ah singkhuam phut in kham leh ngun tawh kumpi inn zem hi cih thu J.H.Tun Thawng gelh “Zomite Takkhahna” laibu sungah kicaimteh hi.\nAD 835 kum in Nancho kumpi khua Pagan sim in zo a, akham angunte laksak in, galkap 30000 matsak a, galkapte Irrawaddy gun sung aom Kham le ngun azong sak hi. Tette in Nancho kumpi lel ahih manin kithehthang leuleu uh a, pawlkhatte Irrawaddy gundung zui-in Prome, Thazet, Aunglan, Minbu gam tengah lalkhia uh a, tuate Plain Chin, Aso Chin, Salai Chin kici hi. Pawlkhatte Kaladan gun lam zuanin na lal uh a, Mindat, Kanpetlet, Paletwagam teng ah na teeng uh hi. Mindat leh Kanpetletgam a teengte Cho kici-in Paletwa gam a teengte Khumi kici hi.\nPawlkhatte Chindwin gundung zuito uh a, Chindwin leh Meitei gun kituahna mun atun uh ciangin gal nanna ding mun hoih sa uh ahih manun Khaman(Kale) leh Natchaung (Enden) kuamteng ah AD 850 pawlin nateeng uh hi. Pawlkhatte Chindwin gundung zuito in Mawlaik saklam ah na teeng uh a, tua mite tu hun ciangin Kuki (Tangkun) leh Naga (Phizo) minamte ahi uh hi. Pawlkhatte Pagan, Nyaungoo munteng ah lokho in nateeng suak uh hi.\nTet (Chin) mite a tun tuna munah amau leh amau ki-uk in omden a, Khaman atun uh ciang a omsa Shante uksung tungkha uh ahih manun nuam asak lohna uh la khat na phuak hi.\n(a) Minbang pianna tuantui tongdam, zongial bang khing zo ta e;\n(b) Phungtup in an bang kai ta ing, siingkhua mawng bang peming e ;\ncih J.H. Tun Thawng gelh “Zomite Takkhahna” laimai 7 na-ah kiciamteh hi. Tua gam ateen sungun Shante ngeina zui-in Langkuimual (Kale-Natchaung kikal) kumsim in Baweng khat tawh na bia zel uh hi.\nHih munah lokho gankhawi in kum tamsim na teeng uha, tua hun sung mahin Yasagyo (Bunglung) khua Manipur te in na sim zel uh ahih manin AD 967 kum pawl in Bunglung khua te Kawlpi ah kituah suk uha, Ukpi Sawbwa Kyityannyo khut nuai a tung uh hi. Tua Ukpipa minthang mahmah ahih manin Alaungsithu kumpipa Kawlpi Innpi ah hawh ngei hi ci-in kiciamteh hi. Kawlpi khua minthang in mi hong tam semsem a, Inn 500 bang hong phakciang Shante leh Kawlte Ukpiza hong kituh uh hi. Ukpi Kyityannyo in ukpi huang acre 234 leisek kulh a umsak hi. Tua kulh umna pan khut kitan, khe kitan nisim in khumpi (bemta) dim kitawm den hi ci-in kiciamteh hi.\nTua bangin Kulh-umhaksatna leh ukpiza kituh lauhuaina hangin Zomite Meiteigun dungzui-in nalalto uh a, Zogam natung uh ahihman un tua hun akipan a teenna mun leh gam zui-in Zomi na kici leuleu uh hi.\nZogam zuanin hong lalkhiat uh ciangin a thu ciamtehna te uh Guada tungah teikhia in Tuingo dung zui-in hong pai uh a, Tawivunnual a tun uh ciangin khua adak uh leh Tawivunnual sang a sangzaw Thuamvummual mu-in tua mual azuan pah uh hi. Thuamvummual pan khua adak leuleu uh leh a nutsiat uh Khamankhua kimu a hih manin Meiteigun lam zuanin tuaksuk uh a, Zawmmual atun uh ciangin khuadak kawmin mualdang zui-in apai uh hi. Mualbemkhua kiang Luika mun atun uh ciangin tua mun galvilna galbukna dingin hoihsa uh ahih manun khua saat in ateeng uh hi.\nLuikakhua a teenkhit asawtlo in Khaman khuapan Meiteigundung zui-in hong lalto Zomi pawlkhat hong tung uh a, tawmvei sung ateenkhop khit uh ciang, tua hong tung thakte luika pan lalkhia kik in, pawlkhatte Falam gam Locom khua, pawlkhatte Laizo khua, pawlkhatte Hakha gam Zokhua satin na teeng uh hi. Tua bangin nuntak nopna zonna leh gal le sa tuamtuam kihtakna hangin muntuam gamtuam zongin a kikhenthang manun khat le khat lam le muk (Kamp au muk pau) ki theihpih nawnlo dongin om uh hi. A sauvei ciangin a teenna uh mun leh gam zui-in minam tuam tuam, beh le phung tuam tuamin kikhen uh hi.\nSukte Beh leh Tedimgam Tangthu (Laibu).\nBeh Taangthu Sukte Beh leh Tedimgam Tangthu (Laibu). Taangthu Thuluui/Articles\nItem Reviewed: ZOMITE SUL. ~ Sukte beh leh Tedimgam tangthu’(1996) Laibu pan… Description: Rating: 5 Reviewed By: Cinpu Zomi